

Ufalme, Maagano

na Kanoni ya  
Agano la Kale

­­

Nukuu

Kanoni ya Agano la Kale

Somo la 4

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

**Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

[UTANGULIZI 1](#_Toc168040086)

[KANONI MFANO WA KIOO 2](#_Toc168040087)

[Msingi 2](#_Toc168040088)

[Sifa ya Maandiko 2](#_Toc168040089)

[Mifano ya Kibiblia 3](#_Toc168040090)

[Lengo 5](#_Toc168040091)

[Mafundisho 5](#_Toc168040092)

[Mifano 6](#_Toc168040093)

[Mahitaji Binafsi 6](#_Toc168040094)

[KANONI MFANO WA DIRISHA 7](#_Toc168040095)

[Msingi 8](#_Toc168040096)

[Sifa ya Maandiko 8](#_Toc168040097)

[Mifano ya Kibiblia 11](#_Toc168040098)

[Lengo 12](#_Toc168040099)

[Matukio Sambamba (Sinkronia) 13](#_Toc168040100)

[Muunganiko wa Matukio (diakronia) 15](#_Toc168040101)

[KANONI MFANO WA PICHA 19](#_Toc168040102)

[Msingi 20](#_Toc168040103)

[Sifa ya Maandiko 20](#_Toc168040104)

[Mifano ya Kibiblia 22](#_Toc168040105)

[Lengo 24](#_Toc168040106)

[Mwandishi 25](#_Toc168040107)

[Hadhira 26](#_Toc168040108)

[Hati 28](#_Toc168040109)

[HITIMISHO 31](#_Toc168040110)

[WAANDAAJI WA SOMO 32](#_Toc168040111)

UTANGULIZI

Mtu yeyote ambaye amewahi kuongoza kundi kubwa la watu, kama kanisa au shirika lolote, anatambua kuwa ni muhimu kuwa na lengo mahususi la kikundi, na pia kuanzisha sera za msingi. Lakini kadri muda unavyopita, ni muhimu kuzungumzia fursa na changamoto zilizopo. Katika nyakati za kale za Biblia, wafalme waliokuwa na uwezo mkubwa walikuwa na lengo la kuimarisha na kupanua falme zao. Hivyo, walianzisha sera za msingi na wezeshi kupitia makubaliano ya kimataifa. Lakini wafalme hawa pia walishughulikia fursa na changamoto ambazo zilikabili falme hizo kwa kutumia matamko au amri mbalimbali za kifalme. Baadhi ya matamko na amri hizo zimehifadhiwa kwenye makumbusho hata leo.

Kwa mantiki hiyo, haikuwa jambo la kushangaza kwa Waisraeli wa zamani kwamba, Mungu wa Israeli, Mfalme wa viumbe vyote alifanya vivyo hivyo. Lengo lake lilikuwa kuimarisha na kupanua ufalme wake duniani, na alianzisha sera za kimsingi za ufalme wake kupitia maagano. Lakini Mungu pia alishughulikia fursa na changamoto ambazo ufalme wake ulikumbana nazo kupitia amri za kifalme. Baadhi ya amri hizo zipo katika Kanoni ya Agano la Kale.

Hili ni somo la nne katika mfululizo wa masomo yahusuyo Ufalme, Maagano na Kanoni ya Agano la Kale. Katika somo hili, tutajadili kuhusu “Kanoni ya Maandiko ya Agano la Kale”. Neno “Kanoni,” Ni neno la Kale la Kiyunani na Kilatini linalomaanisha “Kiwango” chetu au “kipimo”. Na katika somo hili, tutaona jinsi ambavyo Maandiko yaliandikwa kuwa kiwango cha mamlaka ya Mungu kwa watu wake kwa nyakati zote.

Waandishi wote wa Agano la Kale waliamini kwamba, Mungu alikuwa akieneza ufalme wake kutoka mbinguni mpaka duniani. Pia waliamini kwamba Mungu alisimamia ufalme wake kupitia sera za kimsingi alizoweka katika maagano makuu. Mungu alifanya maagano katika siku za Adamu, Nuhu, Ibrahimu, Musa, Daudi na katika Agano Jipya ambalo manabii walitabiri litakuja baadaye. Kama tujuavyo, hakukuwa na Maandiko yaliyoandikwa wakati Mungu akifanya maagano na Adamu, Nuhu na Ibrahimu. Lakini Israeli ilipoongezeka kuwa Ufalme katika siku za Musa na Daudi, Mungu alitumia sera za maagano yake katika maisha ya watu wake kupitia Maandiko ya Agano la Kale. Maandiko haya yaliandaliwa kwa ajili ya Israeli kwanza, lakini pia yaliandaliwa kuwa kanuni au kiwango cha imani na maisha kwa kila kizazi cha watu wa Mungu.

Katika somo hili, tutatafakari juu ya kanuni ya Agano la Kale kwa kuchunguza mikakati mitatu mikubwa ambayo watu wa Mungu wametumia Neno lake la kifalme zamani katika maisha yao. Kwanza, tutaangalia Agano la Kale kama kioo kinachoonesha dhima au mada mbalimbali. Pili, tutachunguza Agano la Kale kama dirisha la historia. Na tatu, tutachunguza Agano la Kale kama picha, au mfululizo wa picha za fasihi ambazo zilisisitiza mitazamo fulani kwa watu wa Mungu. Mikakati hii mitatu haitofautiani; bali inategemeana sana. Lakini kwa madhumuni yetu, tutaichunguza tofauti tofauti, tukianza na jinsi kanoni ya Agano la Kale ilivyo mfano wa kioo.

KANONI MFANO WA KIOO

Je, umewahi kugundua kuwa unaposoma kitabu na kikundi cha marafiki, vitu vingine huvutia mawazo yako na vingine huteka umakini wa wengine? Kitabu chenyewe kinaweza kutaja mada mbalimbali, lakini sote huwa tunayapa kipaumbele mambo ambayo ni muhimu sana kwetu. Hii imekuwa kweli kila wakati watu wa Mungu walivyolishika Agano la Kale. Waandishi wa Agano la Kale waligusia masomo mengi kadri walivyotumia thiolojia ya ufalme wa Mungu na sera za maagano ya Mungu kwa watu wake kupitia vitabu vyao. Na tunapoingia katika Agano la Kale tunaweza kuonesha mada muhimu katika maisha yetu.

Tunapoingia katika kanuni ya Agano la Kale kana kwamba ni kioo, tunatafuta hasa kile ambacho Agano la Kale linasema juu ya *wasiwasi wetu* na *maswali yetu,* hata kama ikiwa mada hizi ni sehemu ndogo tu za Maandiko yenyewe. Mkakati huu tunauita “uchambuzi wa mada” kwa sababu tunatafuta njia ambazo Agano la Kale huonesha juu ya dhima au mada ambazo ni muhimu kwetu tunapotafuta kuwa waaminifu kwa Mungu. Ili kuelewa jinsi kanoni ya Agano la Kale ilivyotumika kama kioo katika uchambuzi wa mada, tutagusia masuala mawili: kwanza, misingi au kuhalalisha mkakati huu; pili, lengo la mkakati huu. Tuangalie kwanza misingi ya uchambuzi wa mada.

Msingi

Iwapo tunatambua au la, tunaposoma Agano la Kale, haiwezekani kujitenga sisi wenyewe na vipaumbele vinavyotokana na uzoefu wetu. Tunatazama Agano la Kale kama Neno la Mungu la kifalme kwa watu wake. Hivyo, kwa kiwango kimoja au kingine, tunakwenda katika Maandiko haya tukitarajia kujua jinsi yanavyoshughulikia masuala ambayo ni *muhimu kwetu.* Lakini mazoea haya huibua maswali kadhaa: “Je, hili ni jambo sahihi kufanya?” Je, ni sawa kusoma Agano la Kale tukiwa na nia *akilini mwetu?*

Kuna angalau mambo mawili ambayo hutumika kama misingi ya kulifikia Agano la Kale kama kioo cha mahitaji yetu: kwanza, tabia ya Maandiko yenyewe inaunga mkono njia hii; pili, mifano mingi ya kibiblia inathibitisha hilo. Kwanza, zingatia namna sifa ya Maandiko inavyosaidia kwa kutumia uchambuzi wa mada.

Sifa ya Maandiko

Kama vile vitabu vilivyoandikwa vizuri kwa urefu wowote muhimu, vitabu vya Agano la Kale vinajumuisha vitu vidogo vidogo vingi ambavyo vinaungana pamoja katika sehemu nyingi. Sehemu hizi huja pamoja kuunda sehemu kubwa zaidi na sehemu hizi huunda vitabu vilivyo kamili. Katika kila moja ya hatua hizi, hutoa mchango wake katika vitabu vya Agano la Kale. Na tunapaswa kujisikia huru kabisa kuelekeza mawazo yetu katika hatua hizi zote.

Kwa bahati mbaya, Wakristo wengi wenye nia njema mara nyingi hufikiria maana ya vifungu vya Agano la Kale kwa kiwango cha chini sana. Wanafanya hivyo kana kwamba kila kifungu hutoa mwanga mdogo sana wa maelezo, na kuna njia moja tu ya kuyafupisha kwa usahihi. Lakini kwa kweli, badala ya mwanga mdogo mfano wa boriti, umuhimu wa vifungu vya kibiblia hulinganishwa kwa karibu zaidi na taa “ndogo” inayoonesha mwangaza dhaifu pole pole. Baadhi ya dhima ni muhimu na vifungu vyake huviangazia. Na hivi ndivyo vifungu muhimu vya kibiblia. Kwa kweli, mada zingine zinaweza kuwa ndogo zikiwasilishwa kama zenye mwanga hafifu. Lakini kwa kawaida huwa na vitu vya msingi vya kusoma katika uchambuzi wa mada. Uchambuzi wa mada hutambua upeo huu wote wa umuhimu wa vifungu vya kibiblia na mara nyingi huelekeza mada kwa uchambuzi zaidi au kidogo.

Ili kutoa mfano rahisi wa yale tuliyonayo akilini, acha tuangalie Mwanzo 1:1, Kifungu cha kwanza cha Biblia. Hapo tunasoma kwamba:

“Hapo mwanzo Mungu aliziumba mbingu na nchi” (Mwanzo 1:1).

Sasa, ikiwa tungejiuliza, “Je! Kifungu hiki kinafundisha nini?” Kwa mtazamo wa kwanza, tunaweza kudhani kuwa jibu ni rahisi sana: Mwanzo 1:1 inatuambia kwamba Mungu aliumba ulimwengu. Wengi wetu labda tunakubali kwamba, hii ni njia nzuri ya kufupisha wazo kuu la kifungu hiki. Lakini, kwa kweli kama ambavyo muhutasari huu unavyoweza kuwa, ikiwa tunajizuia katika mada hii kuu, tunapuuza mada zingine nyingi ambazo kifungu hiki kinagusia.

Ni mada ngapi zinazoonekana katika maneno haya machache? Kwa kweli orodha ni ndefu kabisa. Licha ya kusema juu ya ukweli kwamba Mungu aliumba ulimwengu, kifungu hiki kinagusia mada za kithiolojia kama “kuna Mungu,” na “Mungu alikuwepo kabla ya uumbaji.” Na pia inatuambia kwamba Mungu ana nguvu ya kutosha kuumba, na kwamba Mungu anapaswa kutambuliwa kama Muumbaji.

Mwanzo 1:1, pia inatuambia juu ya uumbaji wenyewe. Inatuambia ukweli kwamba kulikuwa na tukio la uumbaji, wakati ambapo vitu vyote viliumbwa. Na kudhihirisha kuwa uumbai haujitoshelezi; uwepo wake unamtegemea Mungu. Na inaeleza kuwa mbingu ina ukubwa wa uumbaji, na pia kwamba dunia ina ukubwa wa uumbaji. Msitari huu mmoja unagusia mada hizi na nyingine nyingi ndogondogo, na tunaweza kuzingatia uhalali wowote wa mawazo yetu haya.

Ikiwa ni hivyo, mada nyingi zinaonekana katika mstari mmoja tu kama Mwanzo 1:1, na fikiria ni mada ngapi zinaonekana katika vifungu vikubwa. Vifungu vingi vya Agano la Kale vinagusa sana masuala mengi yanayohusiana na mahitaji yetu na uzoefu wetu. Kwa kweli, lazima tuwe waangalifu, tusisome mawazo yetu wenyewe katika Maandiko. Lakini ikiwa vifungu vya Agano la Kale vinaelezea waziwazi au masuala waziwazi, ni sawa kwetu kunufaika na mada hizi.

Mifano ya Kibiblia

Lakini pia tunaweza kuona msingi wa kulitumia Agano la Kale kama kioo katika mifano ya kibiblia ya uchambuzi wa mada. Wandishi wa kibiblia waliongozwa na Mungu na wahusika wenye mamlaka katika Biblia mara nyingi walielezea mambo madogo sana ya vifungu vya Agano la Kale. Kwa mfano, fikiria kuhusu Waebrania 11:32-34:

Nami niseme nini tena? Maana wakati usingenitosha kuleta habari za Gideoni na Baraka na Samsoni na Yeftha … Daudi na Samweli na za manabii;† … ambao kwa imani walishinda milki za wafalme, walitenda haki walipata ahadi, walifunga vinywa vya simba.† walizima nguvu za moto, waliokoka na makali ya upanga. Walitiwa nguvu na baada ya kuwa dhaifu, walikuwa hodari katika vita, walikimbiza majeshi ya wageni (Waebrania 11:32-34).

Kila mtu anayejua habari za Yeftha na Samson katika kitabu cha Waamuzi anajua kwamba kitabu hicho hakikuwasilisha wanaume hawa kwa njia nzuri. Kwa kweli, mwandishi wa kitabu cha Waamuzi alirudia mara kwa mara kuporomoka kwa maadili ya viongozi wa Israeli katika kipindi hiki cha historia, pamoja na Yeftha na Samson. Alionesha ukosefu wao kuonesha kuwa waamzi hawakuwa na uwezo wa kutosha kwa watu wa Mungu.

Bado, taarifa za Yeftha na Samson katika kitabu cha Waamuzi pia zinatupatia ukweli mzuri, lakini ukweli mdogo juu ya waamzi hawa wawili. Wanaume hawa wote walipata ushindi dhidi ya maadui wa Mungu walipomgeukia Mungu kwa imani. Hivyo, mwandishi wa Waebrania alitumia mafanikio mazuri ya wanaume hawa alipotafuta mifano ya imani katika Agano la Kale. Ingawa alisisitiza mada hizi ndogondogo ambazo zilikuwa muhimu kwake, mwandishi wa Waebrania alibaki mwaminifu kwenye kitabu cha Waamuzi.

Waandishi wa Agano Jipya wanaweza kurejea katika Agano la Kale; vidokezo vidogo vya maelezo na kuonyesha matumizi ya alama hizo maadamu ni waaminifu kwenye kifungu. Yesu alitoa madai ya kushangaza. Anasema kuwa, hakuna hata nukta wala nukta ndogo ya neno la Mungu itakayopita kabla ya sheria ya Mungu haijatimizwa. Na moja ya mambo ambayo tunaweza kupunguza kutoka katika kila sehemu hiyo ni kwamba, kila sehemu ya Maandiko, kuanzia makubwa hadi madogo, imeongozwa na Mungu, yenye maana, na ina thamani na kusudi. Na kwa hiyo, tunaona mifano kadhaa ya jambo hili katika Agano Jipya – Waandishi wa Agano Jipya wakirejelea matukio na mafundisho ya Agano la Kale na kutumia hata vidokezo vidogo vya matumizi. Mwandishi wa Waebrania, katika sura ya 11, anaorodhesha watakatifu kadhaa wa Agano la Kale na anatumia kanuni za jumla kutoka katika uzoefu wao kuonyesha kanuni za jumla ambazo zinatumika kwa waamini wote kila mahali kwa mtazamo wa tumaini lao la habari njema.

**— Rev. Kevin Labby**

Sasa kwa kuwa tumeona msingi au haki ya kutumia Agano la Kale kama kioo, sasa tuelekeze mawazo yetu kwenye mwelekeo wa mkakati huu.

Lengo

Mahitaji yetu katika Agano la Kale hutofautiana kutoka mtu mmoja hadi mwingine, wakati mmoja na, na mahali pamoja na pengine. Na kwa sababu hii, tunaposhughulikia Agano la Kale kama kioo, tunaweza kuzingatia maswala mbalimbali. Uchambuzi mbalimbali wa mada unaonekana katika tafsiri za zamani za Kiyahudi katika maandishi huko Qumrani au Bahari ya Chumvi, maandishi mengine ya mapema ya Kiyahudi na Talmudi pia. Tofauti yake huonekana katika tafsiri za Kikristo za Agano la Kale katika kila karne. Bado, kuna mada kadhaa ambazo kwa kawaida huenda mbele kama tunavyoangalia Maandiko kupitia uchambuzi wa mada.

Tunapofikiria mkazo wa uchambuzi wa mada, tunazungumzia kwanza kuhusu msisitizo juu ya mafundisho ya kithiolojia, pili, msisitizo juu ya mifano, na tatu, tunazingatia mahitaji ya kibinafsi. Labda lengo lililoenea zaidi limekuwa ni kutambua vile vifungu vya Agano la Kale vinasema nini kuhusu mafundisho ya kitheolojia.

Mafundisho

Kwa milenia, Agano la Kale limeonekana kama chanzo cha mafundisho yenye mamlaka juu ya masuala ya mafundisho ya jadi. Kwa mfano, wanathiolojia wa Kikristo mara nyingi hutumia uchambuzi wa mada kwa kuuliza maswali yanayotokana na mada za theolojia ya kimfumo. Tunapoingia kwenye kifungu cha Agano la Kale na kuuliza, “Kinasema nini juu ya sifa za Mungu?” “Kinasema nini juu ya hali ya ubinadamu?” “Kinasema nini juu ya mafundisho ya wokovu au mafundisho ya hukumu dhidi ya dhambi?” Labda umeona Biblia yenye mada inayopanga vifungu vya Agano la Kale kulingana na mada hizi na zinazofanana. Aina hizi za dhima zinaweza kuwa sio lengo kuu la vifungu vinavyoonekana. Lakini ikiwa vifungu vinawagusa, iwe waziwazi au dhahiri, tunaweza kupata majibu ya maswali mengi ya kitamaduni yanayotuhusu.

Uchambuzi wa mada za mafundisho mara nyingi huchukua hali ya maandishi au uandishi wa marejeo ya haraka kwa vifungu maalumu vya Agano la Kale vinavyounga mkono suala hili, au mafundisho hayo. Karibu kila wakati tunaposoma kitabu juu ya thiolojia ya kimfumo, ukiri wa imani, au taarifa rasmi ya mafundisho ya kanisa, tunapata marejeleo kadhaa ya Agano la Kale yaliyotajwa kuunga mkono msimamo wa mafundisho hayo.

Kwa bahati mbaya, wakati mwingine baadhi ya wanatheolojia wameshughulikia visivyo mafundisho ya Agano la Kale, kwamba wakalimani wengi wanakataa mchakato wa vifungu vya uthibitisho kabisa. Lakini ikiwa kifungu kinagusa suala hilo kwa mtazamo, vifungu vya uthibitisho ni halali, njia za haraka za kuonesha mada katika vifungu vya biblia, hata ikiwa mada hizo ni ndogo.

Kwa kuongezea katika kuzingatia mafundisho, aina nyingine ya kawaida ya uchambuzi wa mada ni kuonesha mifano ya maadili.

Mifano

Mara nyingi, tunaangalia Agano la Kale kwa wahusika ambao tunapaswa kuwaiga au kuwakataa. Kwa mfano, chunguza vizuri habari ya Daudi na Goliathi katika 1Samweli 17. Kwa karne zote, wachungaji walimuona Daudi kama mfano wa kuigwa kwa waumini. Tunasikia mara kwa mara Daudi akipongezwa kwa kukataa silaha za Sauli, kwa kuamini nguvu za Mungu, na kwa kumshinda Goliathi. Mitazamo yake ya maneno na vitendo vyake vinachukuliwa kama vielelezo kwa waumini wote kufuata wanapokabiliana na changamoto zao za kiroho.

Kwa masikitiko katika miongo ya hivi karibuni, wakalimani kadhaa wamesisitiza kwamba kumfanya Daudi katika 1Samweli 17 kama mfano wa maadili siyo sawa. Wanasema kwamba sehemu hii ya kitabu cha Samweli ilibuniwa kuelezea kwa nini nyumba ya Daudi ilibadilisha nyumba ya Sauli kama nasaba ya kudumu ya kifalme katika Israeli. Hivyo, wanahitimisha kwamba ushindi wa Daudi juu ya Goliathi unapaswa kusababisha Wakristo kufikiria tu juu ya Kristo Mwana mkuu wa Daudi na ushindi wake wa mwisho juu ya uovu. Hii ni mada maarufu; lakini, kwa vyovyote vile, siyo maagizo tu ambayo tunaweza kupata kutoka kwenye kifungu hiki. Imani ya Daudi katika hali zake inapaswa kuigwa na kila muumini, kama vile Agano Jipya linavyotuita kumwiga Kristo.

Agano la Kale limejaa mifano ya kuigwa au kukataliwa. Na kutafuta mifano hii ni

njia ya halali ya kutafakari mafundisho yenye mamlaka ya Agano la Kale kupitia uchambuzi wa mada.

Mtazamo wa tatu wa kawaida na halali wa uchambuzi wa mada kwa kuongeza mafundisho ya kitheolojia na mifano ya kibiblia, ni kusoma kwa kujitolea kwa ajili ya mahitaji binafsi. Uchambuzi wa mada hutusaidia kutambua jinsi vifungu vya Agano la Kale vinavyoshughulikia maswala kadhaa ambayo huwakabili waumini katika maisha yao binafsi.

Mahitaji Binafsi

Sisi sote tumekwisha sikia masomo kutoka katika Agano la Kale kuhusu namna ya kuwa baba au mama mzuri, jinsi ya kufanikiwa katika kazi, jinsi ya kumwabudu Mungu, au jinsi ya kukabiliana na hisia. Vifungu vya Agano la Kale mara nyingi huonekana kupitia uchambuzi wa mada kama njia ya kushughulikia aina hizi za mahitaji binafsi. Ingawa mambo haya yanaweza kuwa tu vitu vidogo vya vifungu vya kibiblia, bado vinaweza kuwa muhimu sana kwetu kuchunguza jinsi Agano la Kale linavyoyashughulikia.

Kwa mfano, wahudumu wanawaonya akina baba juu ya makosa ya Daudi kama baba. Wanapata kanuni za kufanya kazi kwa bidii kutokana na kazi ya Yakobo ya miaka 14 kwa ajili ya mkewe. Wachungaji wanageukia habari ya Melkizedeki na Ibrahimu kuelezea mambo ya ibada. Wanaangalia mapambano ya hisia ya Eliya katika Mlima Karmeli kuwaongoza waumini ambao wanakabiliwa na huzuni ya kiroho.

1. Ninaona kuwa Biblia ni mwongozo wa kuaminika kwa maisha ya maadili hasa kwa sababu Biblia inatoa matukio ya watu walioshindwa lakini wakarudishwa, lakini watu ambao walishindwa na hawajawahi kurejeshwa, kutusaidia kuelewa kwamba Mungu bado yupo kutusamehe. Na wakati anaturejesha, tunaweza kuishi maisha ya ushindi kwa sababu ya neema ya Mungu … Na kwa hiyo, kwangu, Biblia ni mwongozo wa kuaminika zaidi kwa maisha yetu ya maadili. Hatuwezi kuitumia Biblia vibaya. Hatuwezi kunukuu Biblia vibaya, hasa kwa sababu ya matukio ambayo watu walishindwa, ni kwa ajili yetu sisi kujifunza na sio kurudia tabia hiyo, bali badala yake tujifunze kutokana na tabia hiyo, kuona ni wapi tunakabiliwa na dhambi, wapi tunashindwa kufaulu, na kwa hiyo tujilinde kupitia nguvu ya Roho Mtakatifu kwa kumwomba atuongoze ili Mungu awe mkuu katika maisha yetu.
2. — Dr. Ashish Chrispal

Kulitumia Agano la Kale kama kioo kupitia uchambuzi wa mada kunachukua aina nyingi. Na mkakati huu ni wa thamani sana na kwamba lazima usipuuzwe kamwe. Tunapochunguza kanoni ya Agano la Kale, ni sawa na kuzingatia kila mada ambayo Maandiko haya yanawasilisha, na hata zile mada ndogondogo.

Mpaka sasa tumeangalia baadhi ya njia ambazo tunaweza kuzitumia kuangalia kanoni ya Agano la Kale kama kioo. Hivyo, tuko katika nafasi nzuri ya kuangalia mkakati mkuu wa pili ambao watu wa Mungu wameufuata wanapotazama kanoni ya Agano la Kale kama dirisha katika historia.

KANONI MFANO WA DIRISHA

Mara nyingi, manabii wa Agano la Kale waliwaonya Israeli kwamba, kumtumikia Mungu kwa uaminifu kulihitaji wakumbuke kile ambacho Mungu aliwafanyia huko nyuma. Kwa kujibu onyo hili, waumini katika Israeli na makanisa ya Kikristo, daima wamelichukulia Agano la Kale kama dirisha la historia. Imani ya Kibiblia haiko katika hadithi, propaganda za kisiasa, au falsafa ya kufikirika. Badala yake, imejikita katika ukweli kwamba Mungu ametenda katika historia na kwamba Maandiko yanatupatia taarifa ya kuaminika ya kile ambacho Mungu amefanya. Roho Mtakatifu mara kwa mara aliwaongoza waandishi wa Agano la Kale kutafakari juu ya matendo ya Mungu katika historia. Na kwa sababu hii, uchambuzi wa historia wa vitabu vya Agano la Kale ni mkakati muhimu wa kulielewa na kulitumia Agano la Kale katika maisha yetu.

Tunaposoma kitabu cha kawaida kinachohusu matukio ya zamani, ni kawaida kujielekeza kwenye matukio ya kihistoria yanayoelezewa. Wakati mwingine tumeingiliwa sana na historia kiasi kwamba tunaacha kufikiria mada ambazo zinatokana na uzoefu wetu. Badala yake, tunaona matukio kupitia kitabu na kufikiria jinsi mambo yalivyokuwa katika siku zinazoelezewa.

Kwa njia hiyo, sheria ya Mungu ya Agano la Kale inaelezea ulimwengu kama ulivyokuwa zamani. Na watu wa Mungu wamewasilisha kwa mamlaka ya kifalme ya Mungu juu ya maisha yao kwa kuliangalia Agano la Kale kama dirisha linaloturuhusu kuuona ulimwengu huo. Tunazungumza juu ya mkakati huu kama “uchambuzi wa kihistoria” kwa sababu unazingatia matukio ya zamani na kile ambacho Agano la Kale linasema juu ya matukio hayo.

Ili kuchunguza uchambuzi wa kihistoria wa kanoni ya Agano la Kale, tutaangalia masuala mawili tena: kwanza, msingi au haki ya kushughulikia Agano la Kale kama dirisha la historia, na pili, mwelekeo wa mkakati huu. Tuangalie kwanza msingi wa uchambuzi wa kihistoria wa Maandiko ya Agano la Kale.

Msingi

Kwa bahati mbaya, kwa karne nyingi sasa, wakiolojia na wanahistoria wamedai kwamba hakuna mtu mwenye busara anayeamini kuwa kanoni ya Agano la Kale inaaminika kihistoria. Kwa maoni yao, ni bora zaidi kuliko hadithi za uongo ambazo hutoa mwongozo wa kiroho au maadili. Mashaka haya juu ya kuaminika kwa taarifa za kihistoria za Agano la Kale zimeenea sana kwa muda mrefu mpaka zimewaathiri hata Wakristo wengine wa makanisa ya Kiinjili. Makanisa ya Kiinjili mengine yameacha kuchukua Agano la Kale kama dirisha la historia.

Kuna sababu nyingi za kutafuta uchambuzi wa kihistoria wa Agano la Kale. Lakini kwa ajili ya uthabiti, tutajizuia kwa masuala mawili ambayo tuligusia hapo awali: sifa za Maandiko yenyewe na mifano ya kibiblia. Acha tufikirie kwanza juu ya njia ambazo sifa za Maandiko hutoa msingi thabiti wa uchambuzi wa kihistoria.

Sifa ya Maandiko

Sikiliza maneno ya Paulo yanayojulikana vizuri katika 2Timothy 3:16:

Kila andiko, lenye pumzi ya Mungu, lafaa kwa mafundisho, na kuwaonya watu makosa yao, na kwa kuwaongoza, na kwa kuwaadibisha katika haki; (2Timotheo 3:16).

Kufuatia mafundisho ya Yesu, Mitume na manabii wa karne ya kwanza, Wakristo wanathibitisha kwamba Agano la Kale linatoka kwa Mungu, na kwamba limeongozwa, au “limevuviwa na Mungu.” Sambamba na mafundisho haya, Wakristo wanalazimika kusoma Agano la Kale na kusadiki kwamba kila madai ya Maandiko ni kweli.

1. Timotheo ya pili 3:16, inatuwajibisha sisi kama waumini kusoma Maandiko ya Agano la Kale na madai yao ya kihistoria kama ni ya kweli, kwa sababu katika kifungu hicho cha Maandiko, 2Timotheo 3:16, ndipo tunasoma kwamba Neno la Mungu limevuviwa na Mungu. Na kwa hivyo, kutoka kwa Mungu mkamilifu huja neno kamilifu, lisilo na makosa. Pamoja na uvuvio wa Roho Mtakatifu, tunaamini kutokukosea na kutokukosewa kwa Maandiko. Na kwa hivyo, tukianza na msimamo huo, tunaelewa kile ambacho Biblia inasema juu ya mambo ya historia kuwa ni kweli.
2. — Rev. Kevin Labby

Kama imani ya Agano Jipya inategemea kile ambacho Mungu alifanya katika historia kupitia Kristo, mafundisho yote ya Agano la Kale yanategemea kile ambacho Mungu alifanya katika historia kabla ya Kristo. Kwa sababu hii, wafuasi waaminifu wa Kirsto wanathibitisha kwamba kila historia ya Agano la Kale ina madai ya kweli yanayowakilisha matokeo halisi ya kihistoria. Agano la Kale linapofundisha kwamba kitu fulani kilitokea, linazungumza na mamlaka ya Mungu mwenyewe. Kwa hiyo, tunaweza kuwa na hakika kwamba lilitokea kweli.

Aina nyingi za pingamizi zimefufuliwa dhidi ya maoni haya. Kwa mfano, wasomi wengi wanasisitiza kwamba Maandiko huchagua sana, hivyo hayawezi kuaminika. Ni kweli kwamba taarifa ya historia ya Agano la Kale inachagua sana. Inaacha mengi zaidi kuliko inavyotaja. Lakini hii isitushangaze hata kidogo. Utakumbuka kwamba Mtume Yohana, katika Yohana 21:25, alisema hivi juu ya maisha ya Yesu:

Kuna na mambo mengi aliyoyafanya Yesu; ambayo yakiandikwa moja moja, nadhani hata ulimwengu usingetosha kwa vile vitabu vitakavyoandikwa (Yohana 21:25).

Ikiwa ni kweli kwamba ulimwengu hauwezi kutosha vitabu vinavyohitajika kutoa taarifa ya kila kitu juu ya maisha ya Yesu, tunapaswa kukubali kwamba Agano la Kale linatoa taarifa tu ya sehemu ndogo ya matukio mengi ambayo yalifanyika katika nyakati za Agano la Kale. Bado, uchuguzi huu hauingilii ukweli wa yale Maandiko yanavyotuambia juu ya historia.

Watafsiri wa Biblia wenye mashaka pia wamepinga kuegemea kwa historia ya Agano la Kale kwa sababu inahusu matukio yasiyo ya kawaida. Mungu na roho huchukua jukumu kubwa katika taarifa ya Agano la Kale, na ukweli huu mara nyingi huwa mbali na kuweka wakalimani wa kisasa na wa asili. Lakini haiwezi kutusumbua kwa sababu imani ya Kikristo ni imani isiyo ya kawaida tangu mwanzo hadi mwisho. Mtu yeyote anayemfuata Kristo kama Bwana aliyemfufua kutoka kwa wafu hapaswi kuwa na shida kuamini matukio ya kawaida ambayo Agano la Kale linaelezea.

1. Ninaamini ni muhimu kwa watu kuelewa na kuamini kwamba matukio yasiyo ya kawaida kama ilivyoelezewa katika Biblia ni ya kuaminika kwa sababu yanazungumza juu ya uaminifu wa Biblia yenyewe … Kama Paulo anavyosema katika 1 Wakorintho 15, ikiwa Kristo hajafufuliwa, imani yetu ni bure; bado tuko katika dhambi zetu. Vivyo hivyo, ikiwa safari haikutokea, ikiwa uhamisho haukutokea, ikiwa kurudi kutoka uhamishoni hakukutokea, ikiwa mambo hayo siyo kweli kwa njia ambayo waandishi wa Biblia wanayaelezea, ikiwa Kristo hakufanya hivyo kufufuka kutoka kwa wafu, msingi wa imani yetu umedhoofishwa. Ikiwa matukio haya siyo njia ambayo yalitukia kweli, Biblia yenyewe siyo ya kuaminika. Na ikiwa Biblia yenyewe haiaminiki, hatuna picha sahihi ya kile ambacho Mungu anawafunulia watu wake. Kwa hiyo, matukio ya asili ni kipande muhimu cha uaminifu wa ufunuo ambao tumepokea kutoka kwa Mungu.
2. — Dr. Jim Jordan

Pengine pingamizi kubwa zaidi ni ule ukweli wa kihistoria wa Agano la Kale unaotoka katika utafiti wa kisasa wa kisayansi. Wanaikolojia wanaoheshimika, na wanasayansi wameonesha kwenye ushahidi kuwa wanaamini makosa na kuegemea Agano la Kale. Kwa mfano, wanajiolojia waliinua swali juu ya taarifa ya uumbaji na gharika kuu katika siku za Nuhu. Wanaikolojia waliinua swali dhidi ya uwasilisho mwingi wa Biblia wa matukio ya kihistoria.

Wote tunapaswa kukiri kwamba wakati mwingine ni vigumu kukiri na kupatanisha madai ya Agano la Kale na utafiti wa kisayansi. Lakini ni muhimu kujua kwa nini mambo hayo yako hivyo. Kwa nini kuna mvutano kati ya Agano la Kale na sayansi ya kisasa? Ni kweli, kuna sababu tatu za kwa nini Agano la Kale linaweza kuonekana kupinga ushahidi wa kisayansi.

Kwanza, wakati mwingine wanasayansi hawaelewi ushahidi unaounga mkono madai dhidi ya Maandiko. Kama tunavyoweza kuthamini akiolojia na sayansi zingine, wanasayansi hufanya makosa. Mahitimisho yao kila mara yanaweza kusahihishwa kwa utafiti zaidi. Kwa mfano, wakati uliopita, wana chuo wengi walisisitiza kuwa Agano la Kale lilikuwa na makosa liliporejelea kwa Wahiti kwa sababu hapakuwa na rekodi za kibiblia za Wahiti. Lakini katika karne za mwisho wanaakiolojia waligundua utamaduni wa Wahiti. Kusema kweli, maandishi kutoka kwa Wahiti umetupatia maoni ya maana sana katika mafundisho ya Wahiti katika Agano la Kale. Ni sawa katika njia hiyo, karne iliyopita maoni hayo yalipatanisha maoni ya wana vyuo na kwamba tarehe za Agano la Kale kuhusu msafara na ushindi vilikuwa vya mapema zaidi. Katika karne za sasa, hata hivyo, taarifa za wanaakiolojia zimetathiminiwa tena, na mabishano ya nguvu yamewekwa mbele, hata kwa wale wasioamini, kwa kuunga mkono taarifa za Biblia. Haya na mifano isiyo na idadi inatutahadharisha kwenye ukweli kwamba Agano la Kale halipatani na ushahidi wa kisayansi, wanasayansi wanaweza kufanya makosa katika tathimini zao za ushahidi.

Sababu ya pili ya utafiti wa wanasayansi inayoelekea kupinga taarifa za kibiblia ni kwa sababu, watafsiri wa Biblia wamelielewa vibaya Agano la Kale lenyewe. Mfano wa jadi, wa aina hii ya utata ni yale mapambano kati ya Galileo na mamlaka ya kanisa karibu na mwanzo wa karne ya 17. Galileo alisisitiza kuwa dunia ilizunguka jua; bali, kanisa lilisitiza katika misingi ya Maandiko kuwa jua lilizunguka dunia. Mkanganyiko huu umejikita zaidi katika Yoshua 10:13, ambapo tunasoma maneno haya:

Ndipo jua likasimama, na mwezi ukatulia …basi jua likasimama kimya katikati ya mbingu, wala halikufanya haraka kuchwa kama muda wa siku nzima (Yoshua 10:13).

Kwa karne nyingi, kanisa limechukulia aya hii kumaanisha kuwa, jua lilisimama kuzunguka dunia kwa muda, na waliondoa uwezekano wa mfumo wa jua. Leo, hata hivyo, uchunguzi wa kisayansi umethibitisha kabisa kuwa mchana na usiku ni kwa sababu ya dunia kuzunguka kwenye mhimili wake linapozunguka jua. Kama matokeo, Wakristo wengi wa kisasa wamebadilisha jinsi wanavyotafsiri Yoshua 10:13. Tunaweza kuwa na hakika kwamba kwa njia fulani mwangaza wa mchana uliongezwa kimiujiza kwa Yoshua. Lakini sasa tunakichukua kifungu hiki na vingine kama hicho kama lugha ya kawaida, ya uzushi, tukizungumza juu ya vitu jinsi vinavyoonekana, ni sawa na jinsi tunavyozungumza katika ulimwengu wa kisasa wa “kuchomoza kwa jua” na “machweo”. Nguvu ya ushahidi wa kisayansi kwa mfumo wa jua haujasababisha sisi kukataa uaminifu wa kihistoria wa Agano la Kale, bali umetusaidia kusahihisha tafsiri yetu ya sehemu hii ya Agano la Kale.

Kuna sababu ya tatu kwa nini ushahidi wa kisayansi na Maandiko wakati mwingine huonekana kuwa haupatani: tunaweza kuwa hatuyaelewi yote mawili. Wanasayansi na wakalimani wa kibiblia wanakabiliana na makosa. Kwa hiyo, lazima kila wakati tuwe wazi kwa uwezekano kwamba, utafiti zaidi utaonesha kuwa wanasayansi na wakalimani wa Biblia wamekosea.

Tunapofuatilia uchunguzi wa kihistoria wa Agano la Kale, lazima tukumbuke kila wakati kwamba tofauti zinazoonekana kati ya historia halisi na taarifa ya Agano la Kale haziwezi kamwe kutatuliwa. Kila mafunzo ya masomo yataendelea kutoa changamoto mpya kwa uaminifu wetu katika uaminifu wa kihistoria wa Agano la Kale, na hatupaswi kutarajia kutatua changamoto hizi zote. Mara nyingi tunaweza kupata kiwango cha uelewa, na hata kutoa suluhisho la kusadikika tu, lakini bado hatufikirii hatua kwamba tunaondoa shida zote za kihistoria.

Haijalishi ni mvutano gani unaotokea kati ya mitazamo ya kisayansi na taarifa ya historia ya Agano la Kale, lakini watu waaminifu wa Mungu wanapaswa kufuata kile Kristo, mitume na manabii wa karne ya kwanza walifundisha juu ya Maandiko. Uvuvio wa ki-Mungu wa Agano la Kale huthibitisha ukweli wake wa kihistoria. Na kwa sababu hii, tuko sawa kuingia katika Agano la Kale kama dirisha la historia.

Sasa kwa kuwa tumeona jinsi sifa ya Maandiko inavyounga mkono uchambuzi wa kihistoria, tunapaswa kurejea kwenye msingi wa pili au kuhalalisha njia ya Agano la Kale kwa mifano ya kibiblia**.**

Mifano ya Kibiblia

Maandiko yana mifano mingi ya waandishi wa Biblia na wahusika wenye mamlaka wa kibiblia ambao walithibitisha ukweli wa kihistoria wa Agano la Kale. Katika Maandiko yote, hakuna tukio moja la waandishi wa Biblia wanaohoji uaminifu wa kihistoria wa Agano la Kale. Kwa mfano, fikiria jinsi mwandishi wa Mambo ya Nyakati, katika 1 Mambo ya Nyakati 1:1- 4, alivyotegemea uhalisi wa Agano la Kale katika nasaha zake. Alianza nasaha zake kwa njia hii:

Adamu, na Sethi, Enoshi; na Kenani, na Mahalaleli, Yaredi; na Henoko, na Methusela, na Lameki; na Nuhu, na Shemu, na Hamu, na Yafethi (1Mambo ya Nyakati 1:1-4).

Kwa Wakristo wa kisasa, mwandishi wa Mambo ya Nyakati alifanya jambo la kushangaza hapa. Alichukulia sura tano za kwanza za Mwanzo kama za kuaminika kihistoria kwa kutaja wanaume kumi na watatu kutoka sura za mwanzo za kitabu cha Mwanzo. Watu wengi wa kisasa wanaona sura hizi kama hadithi. Lakini mwanahabari alionesha imani yake kamili katika uaminifu wa kihistoria, hata ile ya sura za mwanzo za kitabu cha Mwanzo. Alitumia Mwanzo – kama alivyoendelea kuamini vitabu vingine vingi vya Agano la Kale – kama dirisha lenye mamlaka la kihistoria.

Kwa njia hiyo hiyo, fikiria taarifa ya Luka ya hutoba ya Stefano katika Matendo 7. Kutumia sehemu za Agano la Kale, Stefano alizungumzia Ibrahimu, Isaka, Yakobo, Yusufu, Musa, Haruni, Yoshua, Daudi na Sulemani kama watu wa kihistoria. Alithibitisha kwamba habari juu yao zilizoandikwa katika Agano la Kale zilikuwa za kweli. Kwa kadri Stefano alivyohusika, historia iliyoripotiwa katika Agano la Kale ilikuwa kweli. Na taarifa hiyo ya kihistoria ilitumika kama msingi wa theolojia yake wakati alipowaita Wayahudi wenzake kutubu na kumwamini Kristo.

1. Waandishi wa Biblia wameshawishika na kazi ya Mungu katika historia, na kwa hiyo kutoka kurasa za mapema za Agano la Kale, Kumbukumbu la Torati 26, kwa mfano tumeona kuwa ibada ya Israeli ilijengwa katika matendo ya Mungu. Tumeambiwa kwamba Waisraeli walipaswa kuleta matoleo yao katika ibada na kusema hivi “Baba yangu [Ibrahimu] alikuwa Mwarami mzururaji”. Na kwa hiyo, sehemu ya ibada ya watu wa Mungu yamekuwa na mazoezi ya kihistoria, ili kukumbuka. Kukumbuka Mungu amefanya nini katika historia. Tunaliona hili pia kwa Paulo. Wakati anahubiri katika sinagogi huko Antiokia na Pisidia, anazungumza juu ya kazi ya Mungu miongoni mwa watu wa Mungu. Anaanza na safari, anakuja katika kipindi cha waamuzi, na anasema Mungu ameinua viongozi, na anatumia mada hii ya: Mungu kwa mkono wake Hodari amemwinua mwana wa Daudi, na amemfufua kutoka wafu. Kwa hivyo, kutumia kazi ya Mungu katika historia na Maandiko kuelezea tukio hilo na kutengemea maelezo yao ni jambo ambalo kila mwandishi wa Biblia hufanya.
2. — Dr. Gregory R. Perry

Sasa kwa kuwa tumeona msingi wa kukaribia taarifa ya Agano la Kale kama dirisha la historia, tunapaswa kuelekeza mawazo yetu kwenye suala la pili: lengo la mkakati huu wa kutafsiri ni nini? Je! Malengo ya uchambuzi wa kihistoria wa vitabu vya Agano la Kale ni yapi?

Lengo

Katika maneno ya jumla, kushughulikia Agano la Kale kama dirisha la historia ina lengo sawa na njia zingine za Maandiko. Waaminifu wanatafuta kujua mapenzi ya Mfalme wao, Mungu. Lakini uchambuzi wa kihistoria una njia maalumu ya kugundua kile ambacho Mungu amewasiliana na watu wake. Njia ya kimsingi zaidi ya uchambuzi wa kihistoria wa Agano la Kale ni ujenzi wa kihistoria. Kwa kutumia Agano la Kale tu, pamoja na ushuhuda mwingine, kubainisha kile kilichotokea zamani. Lakini uchambuzi wa kihistoria umechukua hali tofauti ya kitheolojia pia. Agano la Kale limetumika kama dirisha la historia kugundua matendo na maneno ya Mungu huko nyuma na kisha kutumia umuhimu wao wa kitheolojia katika maisha ya watu wa Mungu.

Katika karne iliyopita, aina moja maarufu ya uchambuzi wa kihistoria ya kitheolojia ilijulikana kama “theolojia ya kibiblia”. Neno “theolojia ya kibiblia” linaweza kumaanisha maana kadhaa tofauti za Maandiko, lakini tutazingatia aina moja ya theolojia ya kibiblia ambayo imeenea miongoni mwa Wakristo wa kiinjili.

Aina hii maarufu ya theolojia ya kibiblia kwa ujumla inazingatia hatua mbili kuu: kwanza, wanatheolojia wa Biblia huunda kile tunachoweza kuita “picha ya kisinkronia” ya vipindi vya kihistoria, na pili, wanachunguza kila tunachoweza kuita “ufuatiliaji wa uthabiti” kupitia historia ya Agano la Kale. Hatua hizi mbili zimeunganishwa kwa njia nyingi. Lakini kwa madhumuni yetu tutaangalia kila moja peke yake, tukianza na kuunda picha ndogo ya kisinkronia.

Matukio Sambamba (Sinkronia)

Neno “Sinkronia” linamaanisha matukio yanayotokea ndani ya muda uliowekwa. Wanatheolojia wa Kibiblia huunda vielelezo vya kisinkronia kwa kuzingatia kipindi cha historia ya kibiblia na kisha muhtasari wa mitandao tata ya matendo na maneno ya Mungu ambayo yalifanyika katika kipindi hicho. Muhtasari huu huchukulia sehemu za wakati katika historia ya Kibiblia kama vitengo au sehemu za nyakati.

Sasa, tunahitaji kukumbuka kwamba historia ya Agano la Kale ilitiririka kama mto. Historia yake haikugawanywa katika sehemu tofauti. Hivyo, kuunda picha ndogo za historia ya Agano la Kale daima sio asilia, kama vile kugawanya mto unaotiririka katika sehemu tofauti isivyo asilia. Bado, inaweza kuwa na faida kugawanya historia ya Agano la Kale katika vipindi vya wakati na kwa muhtasari wa kile ambacho Mungu alifanya na kusema katika vipindi hivyo. Tunaweza kufanya hivyo kwa njia nyingi tofauti.

Utakumbuka kuwa katika somo letu la awali kuhusu ufalme wa Mungu, tulizungumza kuhusu historia ya enzi kuu, historia ya taifa la Israeli na historia ya Agano Jipya. Kugundua kilichosemwa na Mungu na kufanya katika nyakati hizi kutasaidia kuelewa mambo kadhaa juu ya ufalme wa Mungu.

Lakini utakumbuka pia kwamba, katika somo letu juu ya maagano ya Mungu, tuligawanya historia ya kibiblia katika vipindi vya agano. Tulizungumzia juu ya maagano ya Mungu ya ulimwengu, maagano ya kitaifa ya Mungu na Israeli, na agano Jipya la Mungu. Na tukaendelea kugawanya nyakati hizi tatu kubwa katika vipindi vidogo vya nyakati. Maagano ya ulimwengu wote yalijumuisha umri wa agano la Mungu na Adamu, agano la misingi, na agano la Mungu na Nuhu, yaani agano la utulivu. Ndipo tukagawanya kipindi cha maagano ya kitaifa katika nyakati za Ibrahimu. Agano la uchaguzi au ahadi ya Israeli. Musa na agano la sheria; na Daudi agano la ufalme. Na pia tuligawanya kipindi cha agano Jipya, yaani agano la utimilifu katika uanzishwaji wake, mwendelezo na ukamilifu. Mgawanyiko huu ulitusaidia kutofautisha sera za msingi za ufalme ambazo Mungu alianzisha kupitia maagano tofauti. Lakini mgawanyiko huu wa kihistoria ni njia mbili tu kati ya nyingi za kuunda picha za kisinkronia za historia ya Agano la Kale.

Kwa mfano, sura ya saba ya kukiri kwa imani ya Westminster Confession of faith cha “agano la kazi” kabla ya Adamu kutenda dhambi, na “agano la neema” ambayo inashughulikia historia yote ya Biblia, pamoja na Agano Jipya. Inahusu pia mgawanyiko muhimu katika agano la neema kati ya kipindi ambacho kilikuwa “chini ya sheria” ikimaanisha wakati wa Agano la Kale, na kipindi ambacho kilikuwa “chini ya Injili,” kumaanisha Agano Jipya.

Katika karne iliyopita, mwanatheolojia anayeheshimiwa sana wa kibiblia Greerhardus Vos, wa Seminari ya Theolojia ya Princeton, aligawanya Agano la Kale kwa kutumia vigezo vingine. Badala ya kuzingatia maagano, alitambua vipindi kulingana na mabadiliko makubwa katika mfumo na yaliyomo katika ufunuo wa Mungu. Alizungumza juu ya enzi za ukombozi kabla ya kuanguka; enzi ya kwanza ya ukombozi kufuatia kuanguka na kabla ya kufukuzwa kwa Adamu na Hawa kutoka katika Bustani; kipindi kinachofuata tangu kufukuzwa hadi gharika siku za Nuhu, kipindi baada ya gharika kuelekea kwa wahenga; kipindi cha mababu; kipindi cha Musa; na kipindi cha unabii baada ya Musa. Na kwa kweli, kama Mkristo, pia aliongeza kipindi cha Agano Jipya.

Hivyo, kipindi cha muda kinapotambuliwa, kazi ya mtalaamu wa Biblia ni kuzingatia muda wa matukio ya kihistoria ambayo yalimfunua Mungu na mapenzi yake kwa kipindi cha wakati huo. Kwa kweli, katika kipindi chote cha kihistoria, matukio yote yalihusiana. Lakini katika Maandiko baadhi ya matukio huangaziwa zaidi kuliko mengine. Hivyo, wanatheolojia wa kibiblia kwa kawaida huzingatia nyakati hizi za msingi au kuu za historia ya kibiblia.

Kwa mfano, wakati wanatheolojia wa kibiblia wanazingatia kipande cha historia ya Agano la Kale ambayo hujulikana kama “kipindi cha ahadi” wakati wazee wa Israeli, Ibrahimu, Isaka na Yakobo, mara nyingi huona kwamba Mungu alijifunua katika wakati huo hasa kupitia maongezi ya moja kwa moja, maono na ndoto. Pia wanaona kuwa kulikuwa na kupungua kwa mwelekeo wa kikabila kwa wazao wa Ibrahimu, Isaka na Yakobo. Waliona kwamba wahenga walifanya ibada kwenye madhabahu nyingi. Walielezea ahadi za uzao mwingi waliopewa wahenga. Na waliona umuhimu wa ahadi ya ardhi kwa baba zao. Aina hizi za uchunguzi ni majaribio ya kubainisha kipindi cha mfumo dume kwa ujumla, kubainisha matukio ya ukuaji ambayo yalikuwa na mchango mkubwa wakati huo.

Au, wakati wanatheolojia wa kibiblia wanapochagua kuzingatia “kipindi cha sheria”, wakati wa Musa ambaye aliongoza Israeli safarini na kuelekea Nchi ya ahadi. Mara nyingi huzingatia jinsi Mungu alivyojifunua hasa kupitia sheria ya Musa. Wanaona pia jinsi umakini wa kikabila uliopungua kwa Israeli ulikua mtazamo wa kitaifa. Wanaelezea jinsi maskani ilivyojengwa na ibada ilivyoendeshwa. Wanatambua kuwa Israeli ilikuwa imeongezeka kwa idadi kubwa. Pia zinaonyesha jinsi Mungu alivyoongoza Israeli kumiliki Nchi ya Ahadi. Aina hizi za matukio zilionyesha kipindi cha Musa kwa ujumla na zinatupa picha ya wakati huu katika historia ya kibiblia.

1. Wanatheolojia mara nyingi huzungumza juu ya kugawanya mpango wa Mungu katika enzi na nyakati tofauti … Tuna mifano kadhaa katika Agano Jipya, linagawanya Agano la Kale. Unafikiria nasaba ya Mathayo. Inaanza na Ibrahimu, inaendelea kupitia Daudi. Inaangalia historia ya Agano la Kale kwa maneno ya Ibrahimu hadi Daudi, Daudi kupelekwa uhamishoni, uhamishoni kwa Kristo. Hii ndiyo njia ambayo Biblia hugawanya historia ya Agano la Kale … Kuna njia zingine ambazo Agano Jipya pia linaigawanya historia ya Agano la Kale … kuna njia zingine ambazo Agano Jipya pia linaigawanya. Ukimfikiria Paulo katika Warumi 5; 1 Wakorintho 15. Unaweza kusema juu ya Adamu na Kristo; kabla ya sheria, baada ya sheria. Kwa hiyo, Agano Jipya linaonesha njia kadhaa za kufanya hivyo.
2. — Dr. Stephen J. Wellum

Pamoja na matokeo ya vielelezo vya kisinkronia mkononi, wanatheolojia wa kibiblia kwa kawaida huhamia hatua ya pili, ambayo tunaweza kuiita muunganiko wa matukio.

Muunganiko wa Matukio (diakronia)

Neno “diakronia” linamaanisha “kupitia wakati” Inamaanisha njia ambazo kitu kimekua au kubadilika kufuatana na muda. Kwa hiyo, muunganiko wa matukio unazingatia njia ambazo matendo na maneno ya Mungu huungana kutoka kipindi kimoja hadi kingine.

Tunaweza kufupisha mchakato wa kuanzisha muunganiko wa matukio kwa njia hii: tunapolinganisha matukio ya vipindi mbalimbali vya historia ya kibiblia ya kila moja, tunatambua kuwa kuna mpangilio au ushirika kati ya matukio katika kipindi kimoja na kipindi kingine. Wanatheolojia wa kibiblia wanaona ushirika huu, na wanaeleza jinsi inavyoonyesha maendeleo katika imani ya Agano la Kale.

Mojawapo ya sifa ngumu sana lakini tajiri ya kutafsiri Agano la Kale ni ukweli kwamba hauelezei kipindi kimoja tu cha historia. Inagusa matukio kwa maelfu ya miaka. Tunapojifunza kile ambacho Mungu alifanya na kusema juu ya historia hii ndefu, ni dhahiri, hata kwa msomaji wa kawaida, kwamba ufunuo wa Mungu unawakilisha aina nyingi za maendeleo ya kitheolojia.

Kile ambacho Mungu alifunua wakati wa agano la Adamu hakikurudiwa tu wakati wa agano la Nuhu. Ufunuo wa Mungu katika kipindi cha agano la Ibrahimu haukurudia yale yaliyofunuliwa mwanzoni. Na hiyo ilikuwa kweli kwa wakati wa agano la Musa na agano la Daudi. Na ufunuo wa Mungu wakati wa Agano Jipya uliendelea zaidi ya agano la Daudi pia.

Lakini ufunuo wa Mungu katika enzi hizi haukupingana. Ufunuo katika vipindi vya baadaye ulijumuishwa na kujengwa katika vipindi vya mwanzo. Tofauti kati ya nyakati huwakilisha kukomaa au ukuaji wa kikaboni. Imani ya Agano la Kale ilikua sana kama vile mbegu inavyokua katika mbegu ndogo, kisha kuwa mti mdogo, na kisha kuwa mti uliopevuka. Kuelezea maendeleo haya katika historia ya Agano la Kale ni mchakato ambao tunauita “muunganiko wa matukio.” Ili kuonesha kila tunachomaanisha, hebu fikiria sehemu moja tu ya kile ambacho agano la Mungu na Ibrahimu lilihimiza. Tutaangalia ahadi ya Mungu ya kumpa Ibrahimu nchi ya Kanaani. Katika Mwanzo 15:18 tunasoma maneno haya:

Siku ile BWANA alifanya agano na Abraymu, akasema, Uzao wako nimewapa nchi hii, kutoka mto wa Misri mpaka huo mto mkubwa, mto Frati (Mwanzo 15:18).

Kama kifungu hiki kinavyoonesha, Mungu alimwahidi Ibrahimu kumpa nchi ya Kanaani na uzao wake. Tukio hili ni muhimu kwa picha na dalili za wakati ulioundwa vizuri katika kipindi cha mababu.

Lakini kuelewa umuhimu wa ahadi hii kutoka kwa Mungu hadi kwa Ibrahimu katika historia ya Agano la Kale, ni lazima tuchunguze vipindi vingine vya wakati pia. Tunahitaji kuuliza, “Je, matukio gani yanayoleta historia ya nyuma kwenye ahadi hii ya Nchi ya Kanani? Fikiria kwanza, kipindi cha mwanzo kabisa cha historia ya kibiblia, historia ya enzi kuu, ambayo ilijumuisha maagano ya Mungu kwa Adamu na Nuhu. Kama tulivyoona katika somo lingine, wakati wa Adamu, kwanza Mungu alianzisha binadamu kama makuhani wake wa kifalme na kuwaamuru, wawe na mamlaka juu ya dunia nzima. Kama tunavyosoma katika Mwanzo 1:28:

Mungu akawabarikia, Mungu akawaambia, Zaeni, mkaongezeke, mkaijaze nchi, na kuitiisha; mkatawale samaki wa baharini, na ndege wa angani, na kila kiumbe chenye uhai kiendacho juu ya nchi (Mwanzo 1:28).

Kwa wakati huo, binadamu hakuwa amefanya dhambi, na utawala juu ya dunia ungekuwa rahisi. Lakini dhambi ilichanganya mchakato wa kutawala kwa kufanya juhudi za wanadamu kuwa ngumu na chungu. Kama vile Mungu mwenyewe alivyomwambia Adamu katika Mwanzo 3:17-19:

Akamwambia Adamu, Kwa kuwa umesikiliza sauti ya mke wako, ukala matunda ya mti ambao nalikuagiza, nikisema, Usiyale; ardhi imelaaniwa kwa ajili yako; kwa uchungu utakula mazao yake siku zote za maisha yako; michongoma na miiba itakuzalia, nawe utakula mboga za kondeni; kwa jasho la uso wako utakula chakula, hata utakapoirudia ardhi, ambayo katika hiyo ulitwaliwa; kwa maana u mavumbi wewe, nawe mavumbini utarudi (Mwanzo 3:17-19).

Hata hivyo, hata baada ya anguko katika dhambi, Mungu alitegemea wanadamu kuendelea kujitahidi kutawala juu ya ulimwengu. Hata baada ya udhaifu wa mwanadamu kuongezeka na kuwa Mungu aliuharibu ulimwengu kwa gharika katika siku za Nuhu, Mungu alitunza amri yake ya kueneza ufalme wake mpaka miisho ya dunia. Kama Mungu alivyomwamuru Nuhu baada ya gharika:

Mungu akambariki Nuhu na wanawe, akawaambia, Zaeni, mkaongezeke, mkaijaze nchi (Mwanzo 9:1).

Katika kujua habari za nyuma inatusaidia kuelewa kwamba ahadi ya Mungu kumpa Ibrahimu nchi ilikuwa ni hatua ya kusonga mbele katika kutimiza wito wa mwanadamu kuwa na utawala. Katika wakati wa asili, Mungu aliweka taswira yake kuujenga ufalme wake katika ulimwengu wa ubatili na dhambi. Utawala huu ulikuja kujieleza zaidi wakati Mungu alipomwita Ibrahimu na uzao wake kuimiliki Kanaani nchi ya ahadi. Sasa, hatua hii ya utimilifu katika kipindi cha mababu haikuwa mwisho. Ahadi ya nchi ya ahadi kwa mababu ilikuwa hatua ya kuelekea utimilifu mkuu katika siku za badaye. Kama Mungu alivyomwahidi Ibrahimu katika Mwanzo 22:18:

Na katika uzao wako mataifa yote ya dunia watajibarikia; kwa sababu umetii sauti yangu (Mwanzo 22:18).

Kifungu hiki kinatukumbusha kuwa, Mungu alimpa nchi ya ahadi Ibrahimu na uzao wake kama hatua ya mwanzo. Ilikuwa mwanzo wa kuongoza familia za dunia kuelekea baraka za ukombozi na kuheshimu utawala wa Mungu katika ulimwengu — kama Mungu alivyomwagiza mwanadamu.

Kwa sababu hiyo, dalili za nyakati zetu za utawala wa mwanadamu lazima usonge mbele kuelekea kipindi cha agano la Mungu na Musa. Katika kipindi hiki, Mungu alianzisha Israeli katika nchi ya ahadi kama taifa lao, kuongeza uzao kwa mababu kupitia ushindi wa Yoshua. Kama alivyosema kwa Yoshua katika Yoshua 1:6:

Uwe hodari na moyo wa ushujaa, maana ni wewe utakayewarithisha watu hawa nchi hii niliyowaapia baba zao ya kwamba nitawapa (Joshua 1:6).

Wito wa asili wa binadamu kuwa na utawala, na ahadi ya Mungu ya nchi kwa Ibrahimu, uliongezeka wakati Israeli ilipomiliki nchi ya Ahadi.

Milki ya kwanza ya nchi ya Israeli ilikuwa katika siku za Kutoka na ushindi pia ulitimizwa zaidi katika kipindi cha agano la Daudi. Huu ndiyo wakati ambao Israeli walipata nchi dhidi ya maadui zao, wakaimarika na kuwa himaya kubwa. Usalama wa nchi uliotolewa na nyumba ya Daudi, ilikuwa hatua zaidi kuelekea kuimarisha na kupanua ushindi wa kwanza wa nchi. Lakini hali halisi ya kifalme ya mwanzo katika kipindi hiki pia ilitarajia siku moja baadaye, siku ambayo utawala wa haki wa nyumba ya Daudi ungefikia utawala juu ya dunia nzima. Tumaini katika nyumba ya Daudi linaoneshwa katika Zaburi 72:8-17.

Na awe na enzi toka bahari hata bahari, Toka mto hata miisho ya dunia … Naam, wafalme wote na wamsujudia; Na mataifa yote wamtumikie… Mataifa yote na wajibariki katika yeye, Na kumwita heri (Zaburi 72:8-17).

Matumaini wakati wa agano la Daudi yalikuwa kwamba, nyumba ya Daudi ingeonekana kuwa aminifu kwa Bwana na kwamba ufalme huo utapanuka na kuleta ukombozi na utawala wa waamini juu ya dunia nzima.

Kwa masikitiko, tumaini hili kuu katika nyumba ya Daudi lilianguka wakati wa uhamisho, na ilishindikana kurudishwa. Badala ya kuwa ni wakati wa kutimizwa zaidi, kwa kweli ulikuwa ni wakati wa kutokufaulu. Kipindi hiki kilikuwa kikwazo cha kutisha kwa utawala wa watu wa Mungu juu ya dunia. Hukumu ya Mungu ilikuja dhidi ya watu wake, na akazipeleka falme zote mbili – kaskazini na kusini kutoka nchi yao kwenda uhamishoni.

Na zaidi ya haya, kwa rehema yake, Mungu aliwarudisha Waisraeli kadhaa kwenye nchi. Alimwinua Zerubabeli, wa ukoo wa Daudi, kama gavana wa watu wake na akampa ushindi mkubwa juu ya mataifa ya dunia. Kama tunavyosoma katika Hagai 2:7-9

Nami nitatikisa matifa yote, na vitu vinavyotamaniwa na mataifa yote vitakuja; nami nitaijaza nyumba hii utukufu, … Utukufu wa mwisho wa nyumba hii utakuwa mkuu kuliko utukufu wake wa kwanza, … na katika mahali hapa nitawapa amani, asema Bwana wa majeshi (Hagai 2:7-9).

Ikiwa Israeli wangekuwa waaminifu, baraka ya ukombozi kupitia utawala wa nyumba ya Daudi ungeanza kuenea ulimwenguni kote. Lakini mara kwa mara Waisraeli waliorudi katika nchi walimwasi Mungu, matokeo ya baraka, na upanuzi hazingeonekana. Kwa kweli urejesho huo ulikuwa wa kushindwa kwa masikitiko.

Ni kwa wakati huu ambapo wanathelojia wa Kikristo wa kibiblia wanageukia hatua ya mwisho ya historia ya kibiblia – kilele cha historia katika Agano Jipya. Agano Jipya linawahakikishia waumini kwamba, Mungu alitenda katika Kristo kubadili upungufu na kushindwa kwa waliokuwa uhamishoni ili kuleta utimilifu wa utawala wa wanadamu waliokombolewa juu ya dunia. Yesu alikuja kubadili laana ya uhamisho, na kuleta uhuru na ukombozi kutoka dhambini, ili wale wanaomfuata watawale dunia pamoja naye. Kama Yesu mwenyewe alivyosema katika Ufunuo 2:26.

Na yeye ashindaye, na kuyatunza matendo yangu hata mwisho, nitampa mamlaka juu ya mataifa (Ufunuo 2:26).

1. Tunahitaji kurudi nyuma na kuelewa katika historia ya kanisa na katika historia jinsi Mungu alivyokuwa akifanya kazi, ya kwamba hata wakati Mungu alipomchagua Ibrahimu – 2000 KK – tayari Mungu alikuwa ana kusudi bora kwa ulimwengu wote. Mungu kwa kumchagua mtu mmoja, atabariki ulimwengu wote. Kwa hiyo, alifanya hivyo kwa kufanya kazi na Ibrahimu, kuwa na uhusiano na Ibrahimu na kumsimamisha, kumwonyesha ilimaanisha nini kupokea neema asiyoistahili kabisa, na kisha kufanya kazi kupitia yeye, kupitia familia yake katika uhusiano wa agano … ili, wakati Kristo atakapokuja – hili siyo kwa Wayahudi, wala kwa Ibrahim na kwa ajili ya watoto wake tu, bali kwa ulimwengu wote waelewe; huyu ndiye Mungu wa dunia yote – ndivyo anavyohusiana na watu. Na Yesu alipokuja, alitimiza yote na matumaini na ahadi hizo, na kutimiza Agano Jipya linalosema Ibrahimu alikuwa akingoja siku hiyo, na Ibrahimu bado anasubiri utimilifu wa hiyo, wakati atakapofufuliwa pamoja na waumini wote katika dunia nzima.
2. — Dr. Clay Quarterman

Mfano huu unaonesha njia moja tu kati ya njia nyingi za kumbukumbu za kihistoria za kibiblia, na zinatupa ufahamu juu ya Agano la Kale. Kuangalia Agano la Kale kupitia historia ni njia muhimu ambayo hutusaidia kuelewa kanoni ya Agano la Kale.

Sasa kwa kuwa tumeandika jinsi tunavyoweza kupokea Neno la Mfalme wetu, tunaingia katika kanoni ya Agano la Kale kama kioo na dirisha, pia tunapaswa kuelewa mawazo kwa kuangalia kanoni ya Agano la Kale kama picha – na kama mkusanyiko wa picha halisi.

KANONI MFANO WA PICHA

Kila mtu anayelijua Agano la Kale anajua kwamba halikuja kama orodha ya insha au mada. Wala siyo maandishi ya moja kwa moja ya matukio ya kihistoria. Sasa kama tulivyokwishakusema tayari katika somo hili, Agano la Kale linatupatia ufahamu wenye mamlaka katika kila aina ya mada, na hutoa taarifa za kweli za historia. Lakini kwanza kabisa, kanoni ya Agano la Kale ni mkusanyiko wa kazi halisi, maktaba ya vitabu, kama ilivyokuwa, kama tutakavyoona. Waandishi wa kibiblia waliandika yaliyokuwamo na muundo wa kila moja ya vitabu hivyo vya kibiblia, na kuwafundisha Waisraeli wa kale kuendeleza ufalme wa Mungu kwa kuwasilisha sera ya maagano ya Mungu kwa njia fulani. Na kwa sababu hiyo, watu waaminifu wa Mungu katika vizazi vyote wamepata ufahamu mwingi juu ya umuhimu wa vitabu vya Agano la Kale kwa kuyaona kama picha halisi.

Kwa njia nyingi, kukaribia kanoni ya Agano la Kale kwa njia hii ni kama kwenda kwenye jumba la makumbusho. Ikiwa umewahi kwenda kwenye jumba la makumbusho au maonyesho ya Sanaa ya kuangalia, basi unajua kuwa siyo kawaida kusikia mtalaamu, au hata mwangalizi mwenzako, akiashiria vitu kama matumizi ya wasanii wa taa, rangi, mistari, mwonekano na umbile. Na mara nyingi huendelea kusema kuhusu vitu hivi vya kisanii vinavyofunua kile ambacho msanii alijaribu “kusema.” Je, kusudi la msanii lilikuwa ni la kidini? Au kisiasa? Je! msanii alikuwa akiongeza sifa nzuri? Kuonesha uovu au dhuluma? Orodha inaendelea na kuendelea.

Ili kujibu maswali ya aina hii, wakosoaji wa Sanaa mara nyingi huzingatia zaidi ya kile kinachoonekana kwenye turubai za uchoraji wenyewe. Wanauliza, “wasanii walikuwa akina nani” “Uzoefu wa wasanii uliathiri namna gani Sanaa yao?” Na pia wanauliza, “Je, Sanaa ilitengenezwa kwa ajili ya nani?” “Wasanii walibuni vipi Sanaa yao ili kuathiri, imani, matendo na hisia za wengine?”

Kwa njia sawa, tunaweza kusema juu ya kuangalia vitabu vya Agano la Kale kwa mfano wa picha. Hatuzingatii tu kile kinachoonekana kwenye kurasa za vitabu vya Agano la Kale, bali pia tunazingatia maisha ya waandishi wa Agano la Kale na umakini wao kwa mahitaji ya watazamaji wa asili. Mkakati huu tunauita “uchambuzi wa fasihi” kwa sababu unazingatia jinsi waandishi wa Biblia walivyoandika vitabu vyao ili kuathiri imani, matendo na hisia za watu wa Mungu ambao waliwaandikia kwanza.

Kuchuguza jinsi vitabu vya Agano la Kale vinavyoweza kuangaliwa kwa mfano wa picha kupitia uchunguzi wa fasihi, tutafuata njia ile ile ambayo tumetumia hapo awali. Kwanza, tutazungumza juu ya msingi au haki ya kulikaribia Agano la Kale kwa njia hii. Pili, tuaangalia mkazo wa mkakati huu. Kwanza tuangalie msingi wa uchambuzi wa fasihi.

Msingi

Kuna njia nyingi za kuangalia misingi ya uchambuzi wa fasihi, lakini kwa madhumuni yetu tutajizuia kwa sababu mbili: kwanza, tabia ya Maandiko yenyewe; na pili, mifano ya waandishi wa kibiblia na wahusika wenye mamlaka. Acha tuchunguze kwanza jinsi tabia ya Agano la Kale linavyoonyesha thamani ya kuangalia vitabu vya Agano la Kale kwa mfano wa picha za fasihi.

Sifa ya Maandiko

Uchambuzi wa fasihi unategemea angalau sifa tatu dhahiri za Agano la Kale. Kwanza, kanoni inatujia katika vitabu au vipengele vya fasihi. Agano la Kale ni mkusanyiko wa hati huru au vitabu ambavyo viliandikwa kushughulikia mahitaji ya Israeli ya zamani kwa kipindi cha miaka 1000. Ukiangalia haraka orodha ya yaliyomo katika Biblia ya kisasa huwa inaonyesha vitabu 39. Wanafunzi wengi wa Biblia wanaijua orodha hii ya jadi ya vitabu vya Agano la Kale, lakini tunapaswa kutaja sifa kadhaa juu ya vipengele hivi vya fasihi.

Kwanza, hatupaswi kuweka hesabu nyingi katika majina ya vitabu vya Agano la Kale kwa sababu havikuwa vya asili. Vyeo vingine vilitoka katika mila za zamani za Kiyahudi, zingine zilitoka katika maandishi ya zamani (Septuagint) – tafsiri ya zamani ya Kiyunani ya Agano la Kale; na majina mengine katika Biblia zetu za kisasa hutoka kwenye mila, na baadaye ya Kikristo.

Tunapaswa pia kutaja kwamba, 1 na 2Samweli, 1Wafalme na 1 na 2Mambo ya Nyakati hapo awali vilikuwa vitabu vitatu tu: Samweli, Wafalme na Mambo ya Nyakati. Vivyo hivyo, wakalimani wengi wamesema kuwa Ezra na Nehemia pia awali vilikuwa kitabu kimoja. Tunaposoma Agano la Kale na mtazamo wa uchambuzi wa fasihi tunataka kutunza vipengele vya kanoni kama zilivyokuwa zimetolewa kiasili.

Na tunapofikiria kuhusu kanoni ya Agano la Kale, ni muhimu kutokutegemea sana orodha au mpangilio wa vitabu vyake. Orodha hii ya vitabu vya Agano la Kale imetofautiana katika historia.

Hapo awali, Josephus, alisema kuwa katika karne ya kwanza jamii ya Kiyahudi, iligawanya Agano la Kale katika sehemu kuu tatu: Sheria au Torati (תּוֹרָה) kwa Kiebrania; Manabii, au *Nabi’im* (נְבִאִים) kwa Kiebrania; na Maandiko, au *Ketuvim* כְּתוּבִים)) kwa Kiebrania. Hii ndiyo sababu, kwa karne nyingi, jamii za Kiyahudi zimetaja Biblia ya Kiebrania kama Tanakh – “T” kwa Sheria ya Musa au Pentatuku, “N” kwa Manabii, na “K” kwa Maandiko – Agano Jipya linaonesha mila hii kwa njia zake, wakati mwingine ikitaja Agano la Kale lote “sheria ya Manabii” au kama “Sheria, Manabii na Zaburi” – Kitabu cha kwanza katika Maandiko.

Lakini kwa ujumla, kanisa la Kikristo limeamuru vitabu vya Agano la Kale kulingana na Septuaginti, Agano la Kale la Kiyunani. Badala ya kufuata utaratibu wa Tanakh, kawaida tunazungumza juu ya Sheria – au Pentatuku, vitabu vya Kihistoria – Yoshua hadi Esta; vitabu vya Mashairi – Ayubu hadi Wimbo Ulio Bora; na Manabii – Isaya hadi Malaki.

Tofauti hizi katika mpangilio wa vitabu vya Agano la Kale, vinaonesha jambo muhimu sana kwa njia za fasihi za Agano la Kale. Vitabu vya Agano la Kale hapo awali vilikuwa kazi za fasihi zinazojitegemea. Hivyo, tunapokaribia kanoni ya Agano la Kale kama picha, tunapaswa kuzingatia, kwanza, kuelewa kila kitabu kama sehemu. Tunaangalia kitabu cha Mwanzo kama kitabu cha Mwanzo chenye muundo wake tofauti, na mahitaji ya kithelojia; kitabu cha Kutoka kama cha Kutoka, nakadhalika.

1. Sehemu ya msingi ya fasihi katika Biblia kwa sehemu kubwa- unaweza kupata tofauti kama kitabu cha Zaburi – lakini kwa sehemu kubwa, kipengele cha msingi cha fasihi ya Biblia ni kitabu cha kibiblia. Waandishi kimsingi hupanga na kuandika vitabu. Na hiyo inamaana kwamba, basi, yaliyomo hayajafungwa tu kwa vifungu ambavyo hutangulia na kufuata mara moja, ambayo ni kweli, na hiyo ni muhimu sana, muhimu sana kwa kweli. Lakini kwa kweli, ni muhimu kutambua jinsi kifungu kinavyofanya kazi, ni jukumu gani linalohusika ndani ya kitabu chote ambacho ni sehemu yake.
2. — Dr. David R. Bauer

Tabia ya pili ya Agano la Kale inayoonyesha umuhimu wa uchambuzi wa fasihi, ni ukweli kwamba vitabu vya Agano la Kale vinaonyesha sifa za kisasa za fasihi. Kutokana na uzoefu wa kawaida, sisi sote tunajua kwamba, maandishi mengine yanahitaji umakini zaidi kwa ufundi wake wa fasihi kuliko zingine. Kwa mfano, itakuwa jambo la kushangaza kupata orodha ya ununuzi iliyoandikwa kama shairi. Kumbukumbu ya haraka, siyo kawaida kuandikwa kwa ugumu kama riwaya ya kufafanua. Tunapopata maandishi rahisi, kwa kawaida hatuhitaji kuzingatia sana sifa zao za fasihi. Lakini, tunaposoma riwaya ya kisasa au shairi, ikiwa tunataka kupata ufahamu, lazima tuzingatie mbinu za fasihi za mwandishi.

Kama inavyoweza kuonekana, wana-akiolojia wamegundua kwa upana maandishi kutoka tamaduni zingine katika nyakati za kibiblia. Wanazo barua, orodha, risiti nakadhalika ambazo hazionyeshi ugumu mwingi wa fasihi. Lakini pia tuna kazi ngumu sana za fasihi kutoka Mashariki ya karibu ya kale. Tamaduni kubwa za siku za kibiblia zilikuwa na hadithi, simulizi, hati ngumu za kisheria na maandishi magumu ya kitamaduni. Hizi zilikuwa kazi za fasihi ambazo zilibuniwa kwa uangalifu mkubwa.

Bila shaka, vitabu vya Agano la Kale ni kazi za fasihi zilizo wazi zaidi ambazo tunajua kutoka ulimwengu wa zamani. Kwa viwango vingi, vitabu vya Agano la Kale ni sawa au vinapita ufundi wa fasihi kubwa zaidi ya tamaduni kuu za ulimwengu wa zamani. Kuelewa sifa hizi za kisasa za fasihi ya vitabu vya Agano la Kale hutuwezesha kufahamu jinsi waandishi wa Agano la Kale walivyotaka kuathiri maisha ya watazamaji wao.

Sababu ya tatu tunayopaswa kuifuata ya uchambuzi wa maandishi ya Agano la Kale, ni kwa sababu ya fasihi za namna nyingi. Kanoni ya Agano la Kale siyo eneo tambarare na aina ile ile ya uandishi kwenye kila ukurasa. Badala yake, ni kama mandhari ya milima mingi, mito, maziwa nyanda zenye rutuba, jangwa na bahari. Kwa maneno mengine, vitabu vya Agano la Kale vinawakilisha aina mbalimbali za fasihi.

Vitabu vingine vya Agano la Kale ni vya habari nyingi, kama vile Mwanzo, Yoshua, Waamuzi na Ruthu. Vitabu hivi pia vinajumuisha nasaba fupi, orodha, mashairi, na ibada na maagizo ya kijamii. Vitabu vingine katika kanoni ya Agano la Kale ni mashairi – kama Zaburi, Ayubu, na Manabii wengi. Baadaye vitabu vingine ni Maandishi ya kupendeza sana, kama vile Mhubiri na Malaki. Zaidi ya hayo, hotuba zinaonyesha kitabu cha Kumbukumbu la Torati.

Kutambua kuwa vitabu vya Agano la Kale viliandikwa kwa aina nyingi, ni muhimu kwa sababu kila aina ilikuwa na njia yake ya kuwafikia watazamaji. Sheria lazima isomwe kama sheria; hotuba lazima zisomwe kama hotuba, habari kama habari, mashairi kama mashairi, mithali kama mithali, maono kama maono, unabii kama unabii. Ili kugundua jinsi vitabu vya Agano la Kale vilivyoundwa awali kuathiri maisha ya watu wa Mungu, lazima tuzingatie aina ambazo zinaonesha kila kitabu cha Agano la Kale. Hii ni njia nyingine ambayo tabia ya Maandiko yenyewe inaonyesha umuhimu wa uchambuzi wa fasihi.

1. Ni muhimu kuelewa mtindo wa vifungu vya kibiblia mtu fulani anavyojifunza kwa sababu inatusaidia kutafsiri vizuri. Inatusaidia kuuliza maswali mazuri ya vifungu. Mtindo wa maandishi kama zaidi mashairi, simulizi, sehemu za sheria; aina hizi kubwa zinatusaidia kuelewa nini tunachokitegemea. Inatusaidia kuuliza maswali kuhusu vifungu. Kama ni maandishi ya kimashairi tutauliza maswali tofauti kama maandishi ya simulizi. Ushairi mara nyingi haujaribu kuelezea kwa kina maelezo maalum ya jinsi tukio la kihistoria lilivyotokea. Mara nyingi wanaelezea katika lugha ya mfano zaidi; wanatumia mifano. Kwa hiyo, unatafsiri aina hizi tofauti za maandiko kwa
2. njia tofauti.
3. — Dr. Jim Jordan

Pamoja na tabia ya Maandiko yenyewe, uchambuzi wa fasihi pia unategemea mifano ya kibiblia, mifano ya waandishi wa kibiblia na wahusika wenye mamlaka ambao walitumia kanoni ya Agano la Kale kwa njia hii.

Mifano ya Kibiblia

Kila wakati waandishi na wahusika wa kibiblia walipofika katika Agano la Kale kwa kuzingatia madhumuni ya mwandishi kuelekea hadhira yake, walitumia aina ya uchambuzi wa fasihi. Kwa mfano, Yesu alizingatia uchambuzi wa fasihi wakati aliposhughulikia kile ambacho Musa aliandika juu ya talaka katika Kumbukumbu la Torati 24:1. Katika Marko 10:4, Mafarisayo wengine walipinga maoni ya Yesu juu ya talaka kwa maneno haya:

Wakasema, Musa alitoa ruhusa kuandika hati ya talaka na kumwacha (Marko 10:4).

Katika siku za Yesu, Mafarisayo wengine walikuwa wametafsiri Kumbukumbu la Torati 24:1 kama kufundisha kwamba mwanamume angeweza kumpa hati ya talaka mwanamke kwa sababu yoyote. Lakini Yesu alisahihisha tafsiri hii ya uongo kwa kusoma kifungu hiki kwa mwangaza wa makusudi ya Musa na hali ya wasikilizaji wake. Katika Marko 10:5, Yesu alisema:

Yesu akawaambia, Kwa sababu ya ugumu wa mioyo yenu aliwaandikia amri hii (Marko 10:5).

Yesu alisema kwamba Musa alikuwa ameruhusu talaka kama kibali kwa mioyo migumu ya Waisraeli.

Kwa madhumuni yetu hapa, ni muhimu kutambua kwamba Yesu alikataa kutumia maandishi ya Kumbukumbu la Torati 24 nje ya mazingira yake ya kihistoria. Aliona kifungu hicho kwa mwangaza wa kile alichokijua juu ya Musa kama mwandishi wa Waisraeli wa kale kama wasikilizaji wake. Mafarisayo walikuwa wameshindwa kutoa hesabu kwa nia ya Musa kuelekea wasikilizaji wake wagumu. Yesu, hata hivyo, alijua umuhimu wa mambo haya, kwa usahihi alihitimisha kwamba walifanya hivyo kwa sababu ya dhambi zao na si kwa ubora.

Mfano mwingine wa uchambuzi wa fasihi unaonekana katika Wagalatia 4:22-24. Sikiliza Paulo alivyoandika kuhusu habari za Agano la Kale za mke wa Ibrahimu Sara na mwanawe Isaka, na mtumishi wa Sara Hajili na mwanae Ishimaili:

Kwa maana imeandikwa ya kuwa, Ibrahimu alikuwa na wana wawili mmoja kwa majakazi, na mmoja kwa mwungwana. Lakini yule wa mjakazi alizaliwa kwa mwili, yule wa mwungwana kwa ahadi. Mambo haya husemwa kwa mfano; … (Wagalatia 4:22-24).

Katika kifungu cha 24, Paulo alisema kwamba, tukio la Mwanzo la mwingiliano kati ya Ibrahimu na Sara, Isaka, Hajiri na Ishmaeli “inaweza kutafsirika kimafumbo” kwa sababu zinawakilisha “maagano mawili”. Kwa maneno mengine, Paulo alielewa kuwa tukio la mwingiliano wa Ibrahimu na Sara na Hajili liliandikwa kwa kusudi fulani kwa wasikilizaji wa asili wa Israeli.

Taarifa ya Mwanzo iliweka wazi kuwa, Ibrahimu alikabiliwa na chaguo la njia mbili za kumhusu Mungu: njia ya Sara na Isaka kwa upande mmoja, na njia ya Hajiri na Ishmaili kwa upande mwingine. Kwa upande mmoja, Ibrahimu alikuwa mwaminifu kwa Mungu alipomtegemea Mungu kutimiza ahadi yake ya mtoto kupitia Sara. Njia ya kumtegemea Mungu na ahadi yake ilikuwa ngumu, lakini ilikuwa njia ya baraka za Mungu. Kwa upande mwingine, hata hivyo, Ibrahimu hakuwa mwaminifu kwa Mungu wakati alipotegemea juhudi zake mwenyewe kupata mtoto kupitia Hajiri, mjakazi wa Misri. Njia hii ya kutegemea juhudi zake mwenyewe ilisababisha hukumu ya Mungu dhidi ya Ibrahimu.

Kama Musa alivyoandika juu ya maisha ya Ibrahimu, alikuwa akifahamu sana umuhimu mkubwa wa chaguzi za Ibrahimu kwa wasikilizaji wake Waisraeli. Aliwaambia habari hizi katika Mwanzo ili wasomaji wake Waisraeli waweze kuungana na njia mbili za maisha katika siku zao. Kwa upande mmoja, Musa aliandika juu ya Sara na Hajiri kuwaita wasikilizaji wake wa asili kumtegemea Mungu kutimiza ahadi yake ya wazao wengi kumiliki Nchi ya Ahadi.

Kumtegemea Mungu na ahadi yake ilikuwa ngumu, lakini ilikuwa njia ya baraka. Kwa upande mwingine, Musa aliwaita Waisraeli wasitegemee juhudi za wanadamu kwa kutamani Misri, kama vile Ibrahimu alivyomgeukia mjakazi wa Kimisri Hajiri. Kugeuka nyuma kungesababisha hukumu ya Mungu dhidi ya Israeli.

Kufuatia msisitizo huu juu ya kusudi la asili la Musa, Paulo alitumia habali hizi katika hali zilizokuwepo makanisa ya Galatia. Wagalatia walikabiliwa na uchaguzi kati ya Injili ya kweli kutoka kwa Paulo na injili ya uongo iliyokuwa imekuja katika makanisa yao kutoka kwa wawakilishi wa Yerusalemu. Injili ya kweli ilikuwa kwamba wokovu huja kwa kutegemea ahadi za Mungu katika Kristo. Injili ya uongo iliwafanya watu waachane na imani katika ahadi za Mungu na kufanya juhudi za kibinadamu za kutii sheria kama njia ya wokovu.

Kama vile Paulo alivyosema katika Wagalatia, wale wanaofuata Injili ya kweli ya imani katika ahadi za Mungu ni wa watoto wa Sara na warithi wa ahadi hiyo. Lakini wale wanaofuata injili ya uongo ni watoto wa Hajiri na sio warithi wa zawadi ya wokovu. Paulo aliweka wazi kuwa Injili ya kweli ya imani katika ahadi za Mungu husababisha baraka, na injili ya uongo ya utii wa sheria inaongoza katika hukumu tu. Ilikuwa ni wasiwasi wa Paulo na uchambuzi wa fasihi – umakini wake kwa njia ambazo Musa aliandaa taarifa yake ya kihistoria kwa hadhira yake ya asili – ambayo ilimfanya atumie njia hii ya Mwanzo kwa hali ya makanisa ya Galatia.

Sasa kwa kuwa tumeona baadhi ya msingi wa kuangalia kanoni ya Agano la Kale kama picha, tunapaswa kelekeza mawazo yetu kwenye mwelekeo wa uchambuzi wa fasihi. Je, ni maswali gani makuu ya mkakati huu kuelekea kanoni ya Agano la Kale?

Lengo

Wakristo wa Kiinjili mara nyingi hurejelea njia sahihi ya kutafsiri Maandiko kama “ufafanuzi wa kisarufi-kihistoria.” Kwa hili tunamaanisha kwamba, ufafanuzi au tafsiri inapaswa kuzingatia, kwanza, juu ya sarufi au muundo wa maandishi ya kibiblia. Wakati huo huo, ufafanuzi lazima pia uwe wa kihistoria. Na kwa hili tunamaanisha kwamba sarufi ya maandishi lazima ionekane kwa kuzingatia mipangalio ya kihistoria ya mwandishi na hadhira ya asili ya kifungu hicho. Kwa kiwango kimoja au kingine, mambo haya pia huonekana katika njia zinazowajibika kwa uchambuzi wa mada na kihistoria. Lakini ni muhimu sana katika uchambuzi wa fasihi.

Ili kuona mwelekeo wa uchambuzi wa fasihi, tutaangalia mambo matatu. Kwanza, mwandishi; pili, hadhira ya asili; na tatu, hati au maandishi ambayo tunayaona. Hebu fikiria kwanza juu ya umuhimu wa kuzingatia waandishi wa kanoni ya Agano la Kale.

Mwandishi

Wafuasi wa Kristo wanaelewa kuwa Mungu aliongoza na kusimamia uandishi wa kanoni au sheria nzima ya Agano la Kale. Lakini kama tulivyoona mapema katika safu hii, msukumo huu ulikuwa wa kikaboni. Mungu alitumia asili, mawazo, hisia, na nia ya waandishi waliochaguliwa wa wanadamu kuandika vitabu vya kanoni. Kwa hiyo, tunapaswa pia kuwa na wasiwasi na upande huu wa kibinadamu tunaposoma Agano la Kale. Tutaangalia sehemu hii ya uchambuzi wa fasihi kwa njia mbili. Kwa upande mmoja, tunapaswa kufahamu hatari kadhaa, na kwa upande mwingine, tunapaswa kuona faida kadhaa za njia ya Agano la Kale.

Kwanza tunakabiliwa na hatari kubwa wakati tunabashiri sana juu ya uandishi wa kibinadamu wa vitabu vya Agano la Kale. Hapo zamani, wakalimani wengi walikuwa wakizingatia waandishi kwa njia ambazo ziliwaacha wameshikwa na kunaswa na dhana za kisaikolojia na kijamii. Wakifanya hivyo kwa sehemu, kwa kudhani sana juu ya utambulisho sahihi wa mwandishi, hali maalum alizokabiliana nazo, na maelezo ya motisha yake ya kitheolojia. Pamoja na umuhimu wa aina hizi za masuala zinavyoweza kuwa, ikiwa tutapita zaidi ya kile tunachojua, tunaweza kufanya tafsiri zetu kutegemea sana uvumi. Aina hii ya msisitizo mkubwa juu ya mwandihsi inaweza kuitwa “uongo wa kukusudia” ikitoa uzito mkubwa kwa ujenzi wetu wa nia za mwandishi.

Lakini katika nafasi ya pili, umakini na uwajibikaji kwa waandishi wa Biblia hutupatia faida nyingi. Labda hatuwezi kujua mengi kama vile ambavyo tungependa kujua juu yao, lakini bado tunaweza kufahamu vitu vingi ambavyo vinatusaidia kuelewa maandishi yao. Tunaweza kuwa na viwango tofauti vya maarifa ya jumla juu ya kuwatambulisha wao, hali zao, Mungu, na nia zao za kitheolojia.

1. Habari juu ya mwandishi wa kitabu cha kibiblia ni ya msaada mkubwa kwetu tunapojaribu kuelewa maana yake. Na hii ni kwa sababu Roho Mtakatifu kwa njia ambayo ni Mungu mwenye enzi pekee angeweza kuwatumia wanadamu katika haiba zao, kwa uzoefu wao, kutoa Neno lake lisilo na makosa. Na mara nyingi tunapoweza kupata maoni ya jinsi alivyomuumba mwandishi wa kibinadamu kuwa ndiye ambaye angezungumza Neno kupitia yeye, huimarisha uelewa wetu wa maandiko. Nafikiria … Zaburi 51, ya kawaida, Zaburi ya toba ya Daudi na ya kutambua dhambi yake mbaya dhidi ya askari wake mwaminifu Uria na kumchukua Bathsheba, na ukiri huo. Zaburi hiyo yote inakuja hai kwani tunaiona kama kukiri kwa mfalme ambaye ni mtu anayefuata moyo wa Mungu mwenyewe na hata hivyo ambaye ametenda dhambi mbaya lakini anapata msamaha kwa Mungu.
2. — Dr. Dennis E. Johnson

Ili kuonesha kile tunachomaanisha, tufikirie kwanza tunachokijua kuhusu waandishi wawili muhimu wa Agano la Kale: mwandishi wa 1 na 2 Wafalme na mwandishi wa 1 na 2 Mambo ya Nyakati. Hatujui hasa waandishi hawa walikuwa nani, hatujui majina yao au hasa waliandika lini. Hakika hatujui mengi juu ya mielekeo yao ya kisaikolojia. Kwa hiyo, kutegemea sana aina hizi za kuzingatia tunapotafsiri vitabu vyao kuna hatari ya kujenga tafsiri zetu juu ya uvumi tu.

Wakati huo huo, hata hivyo, tunaweza kupata habari muhimu juu ya waandishi hawa wote kutoka katika Agano la Kale lenyewe. Kwa mfano, tunajua kwamba mwandisi wa Wafalme aliandika wakati wa uhamisho wa Israeli huko Babeli. Matukio ya mwisho ya 2 Wafalme 25:27-30 yanaonyesha wazi kwamba mwandishi aliandika wakati fulani baada ya 562 K.K., (Kabla ya Kristo) baada ya Yehoyakini kuachiliwa kutoka gerezani huko Babeli. Lakini mwandishi hakuwahi kutaja amri muhimu ya Koreshi mnamo 538 KK. (Kabla ya Kristo) hiyo iliruhusu Wayahudi kurudi kwenye Nchi ya Ahadi. Kwa hiyo, kitabu cha Wafalme karibu kabisa kilikamilika kabla ya kutolewa kwa Israeli kutoka utumwani Babeli.

Kwa upande mwingine, mwandishi wa Mambo ya Nyakati mara nyingi huitwa “Mklonika” aliandika baada ya Israeli kuachiliwa kutoka utumwani. Tunajua jambo hili kwa sababu, kati ya mambo mengine, nasaha katika 1Mambo ya Nyakati 9 huorodheshwa wale ambao walirudi katika nchi. Kwa kuongezea Mwandishi alimaliza kitabu chake, katika 2 Mambo ya Nyakati 36:22,23, kwa amri ya Koreshi.

Tunajua pia kwamba, waandishi hawa wote walikuwa miongoni mwa wasomi waliosoma wa Israeli. Waandishi wote wawili walitaja habari kwenye kumbukumbu za kifalme ambazo zingepatikana tu kwa viongozi wa watu wa Mungu. Na mwandishi wa Mambo ya Nyakati pia alitaja makusanyo ya maneno ya kinabii ambayo hayamo katika Biblia.

Kwa kujua tu ukweli huu mchache juu ya waandishi, utatusaidia kuelewa tofauti katika nia zao za kitheolojia. Wakalimani mbalimbali wamehitimisha kwa usahihi kwamba, mwandishi wa Wafalme alisisitiza haki ya Mungu katika kupeleka watu wake uhamishoni. Alizingatia pia hitaji la Waisraeli kutubu kabla ya kurudi kwenye Nchi ya Ahadi.

Kwa utofauti mwingine, wakalimani kadhaa wamehitimisha kwa usahihi kwamba, mwandishi wa Mambo ya Nyakati alisisitiza hatua ambazo Waisraeli walihitaji kufuata baada ya kurudi katika Nchi ya Ahadi. Na alizingatia baraka ambazo wangepokea kwa utii na laana kwa kutotii wakati wanajenga taifa lao.

Kuna mambo kadhaa ambayo tunaweza kusema juu ya imani na matumaini ya mwandishi huyu, lakini jambo kubwa ni hili: tuna ujuzi wa kutosha juu yao kuchambua mbinu za fasihi walizotumia kushawishi wasomaji wao wa asili. Na tunayo habari zaidi juu ya waandishi wengine wa kibiblia, ili kuzingatia mara kwa mara mwandishi katika fasiri zetu kunaweza kuwa na faida.

Sasa pamoja na kumzingatia mwandishi, uchambuzi wa uwajibikaji wa fasihi wa Agano la Kale pia huzingatia hadhira ya asili. Ni nani aliyepokea kwanza vitabu vya Agano la Kale? Hali yao ilikuwaje? Waliathiriwaje na Maandiko haya?

Hadhira

Kama vile kulivyo na hatari na faida tunapofikiria waandishi wa vitabu vya Agano la Kale, tunahitaji pia kufahamu hatari na faida za kuzingatia wasikilizaji wa asili. Kwa upande mmoja, kuna hatari wakati wakalimani wanapobashiri sana juu ya hadhira. Wanafikiria kitambulisho chao sahihi. Wanaunda upya maelezo maalumu ya hali ya wasikilizaji. Wanabashiri juu ya hali zao za kisaikolojia. Wanaenda mbali sana wakifikiria nguvu na udhaifu wao. Aina hizi za maneno mengi juu ya hadhira zinaweza kuitwa “uongo unaofaa.”

1. Udanganyifu unaofaa ni pale tunapochukua hali hiyo ya kisaikolojia- mhemko ya msomaji na kuitumia kuyatenga mambo mengine ya kifungu. Kwa mfano, kwa sababu tu zaburi ya maombolezo iliandikwa kwa ajili ya watu walioko uhamishoni ni kitu tunachoweza kutambua, haimanishi kuwa zaburi hiyo haisemi nasi wakati hatuko chini ya hali zake zile za mhemko wa kisaikolojia. Kwa hiyo, hiyo ni namba moja, ni kwamba, uongo unaofaa unaweza kutuongoza kuamini au kukubali kwamba Maandiko hayasemi zaidi ya hali hizo za asili. Hatari nyingine kubwa ni pale tunapotambua hali ya mhemko wa kisaikolojia na hali yetu ya kimhemko-kimhemko hivi kwamba tunasoma vitu au tunashindwa kusoma vitu vilivyo kwenye maandishi ili kwa kweli tuweke hali yetu ya maandishi kibinafsi. Na hilo ni jambo la kawaida siku hizi kwa sababu, kwa maandishi na mwandishi na hadhira, siku yetu inaongozwa na kusoma maandishi, na lazima tuache maneno ya maandishi yenyewe, na hali ya msomaji, iingie katika uelewa wa maana.
2. — Rev. Michael J. Glodo

Wakati huo huo, hata hivyo, kuna faida nyingi ambazo tunaweza kupata kwa kuzingatia wasomaji wa vitabu vya Agano la Kale. Tunajua habari nyingi muhimu. Mara nyingi tunajua eneo lao la jumla. Na mara nyingi tunajua matukio kadhaa makuu ambayo walipata. Tunajua kwamba, kama ilivyo kwa vikundi vingi vya watu, wengine walikuwa waaminifu na wengine hawakuwa waaminifu kwa majukumu yao ya agano mbele za Mungu.

Kwa mwangaza huu, hebu fikiria kile tunachojua juu ya wasikilizaji wa asili wa vitabu vya Wafalme na Mambo ya Nyakati. Kwa mfano, tunajua kwamba wasikilizaji wa Wafalme walikuwa bado uhamishoni. Kutokana na msisitizo wa kitabu cha Wafalme, angalau baadhi ya wapokeaji wa asili walihitaji kusadiki kwamba Mungu alikuwa sawa kwa kutuma watu wake uhamishoni. Na tunajua kwamba baadhi ya wasikilizaji walihitaji kuelewa kwamba toba inahitajika kabla ya Israeli hawajarudi katika Nchi ya Ahadi.

Kwa upande mwingine, mwandishi wa Mambo ya Nyakati aliwaandikia wasikilizaji ambao walikuwa wamerudi kwenye Nchi ya Ahadi. Vitabu vya Ezra, Nehemia na Hagai vinaweka wazi kuwa kati ya wale waliorudi walikuwa wameshindwa kuwa waaminifu kwa Mungu. Na kwa matokeo, walihitaji kukua katika kujitolea kwao kujenga upya ufalme wa Mungu katika Israeli. Kujua tu ukweli huu juu ya wasikilizaji wa asili wa Wafalme na Mambo ya Nyakati hutusaidia kuelewa mengi juu ya picha za fasihi za vitabu hivi**.**

1. Mungu alijifunua kwa hadhira ya asili, watu katika sehemu fulani, kwa wakati fulani. Hii ni moja ya mambo ya kushangaza juu ya Biblia. Sio tu mkusanyiko wa maagizo kutoka juu. Mungu alikuwa anazungumza na watu fulani katika mazingira fulani, na kwa hiyo tunapojua jinsi walivyoelewa kile walichokuwa wakisikia kutoka kwa Mungu, kile walichokuwa wakipokea kutoka kwa Mungu, hiyo inatusaidia kujua ni nini mipaka ya uelewa wetu wenyewe. Ikiwa ninaelewa Biblia kwa namna fulani tofauti sana na kile wasikilizaji wa asili waliielewa, kuna kitu kibaya. Hakika, mazingira yangu mwenyewe yataleta tofauti, lakini mazingira yangu mwenyewe yanapaswa kueleweka kulingana na mazingira yao, na kisha nitajua ni nini mipaka ya ufafanuzi inavyoaweza kuwa.
2. — Dr. John Oswalt

Kwa kuwa tumegusa jinsi uchambuzi wa fasihi unavyozingatia mwandishi na hadhira ya asili, tunapaswa kurejea kwenye mtazamo wa tatu na msingi wa uchambuzi wa fasihi wa Agano la Kale – hati yenyewe.

Hati

Nyaraka za Maandiko ndiyo lengo kuu la uchambuzi wa fasihi kwa sababu ni Neno la Mungu lenye mamlaka kamili. Kwa hiyo, tunahitaji kulipa kipaumbele maalumu katika hatari na faida za kuzingatia hati yenyewe.

Kwa upande mmoja, kuna hatari katika kuzingatia hati tu. Kwa bahati mbaya, katika miongo ya hivi karibuni, wakalimani kadhaa wamehimiza kwamba, vifungu vya Maandiko yenyewe ndiyo pekee tunahitaji katika kutafsiri. Katika jaribio la kuzuia kutokuwa na uhakika tunayokabiliana nayo tunapomfikiria mwandishi na hadhira, wasomi hawa wamesema kuwa lazima tupunguze umakini kwa mwandishi na hadhira. Kwa kweli, huu siyo mwelekeo mzuri wa kufuata. Hati hiyo hiyo, iwe ya kibiblia au la, inaweza kumaanisha vitu tofauti sana kulingana na ni nani aliyeiandika na ni kwa nani imeandikwa. Wakati wakalimani wanapojaribu kuzingatia hati na kupuuza mwandishi na hadhira ya asili, huanguka katika kile tunachoweza kukiita “uongo wa picha”, tukitegemea sana hati yenyewe.

1. Kuna udanganyifu katika kusoma maandiko, na maandiko ya Agano la Kale kwa mfano, unaoitwa “uongo wa picha”, ambao unamaanisha tunachokihitaji kwa maana ni maneno na kwamba maneno yenyewe yana maana yote. Sasa, kwa kuwa inasikika vizuri, hasa ikiwa ina maoni ya juu ya Maandiko na unaamini maneno haya yamevuviwa. Lakini inachofanya, haijumuishi mwandishi na msomaji. Na maana ya maandiko, wakati iko ndani ya maneno ya maandishi, pia imeundwa na nia ya mwandishi kwa watu ambao wameandikiwa … Kwa hiyo, uongo wa picha unaacha mwandishi na wasomaji wa asili, kwa sababu hizo ni za msingi. Hatujui kila wakati kama tunavyopenda kujua juu ya mwandishi na msomaji, lakini utoshelevu wa Maandiko unatuambia kwamba Mungu hutupatia habari za kutosha kutafsiri Maandiko kwa haki na kwa uaminifu, na hii kwa sababu hiyo, mwandishi, maandishi na msomaji ni kama vitu ambavyo vinajumuisha maana.
2. — Rev. Michael J. Glodo

Kwa upande mwingine, kuna faida nyingi zinazohusiana na kujua kila kitu tunachoweza kuhusu hati yenyewe. Msamiati, sarufi, vielelezo vya usemi, muundo wa sentensi, muhtasari, mazingira ya fasihi, fani n.k; zote zinachangia sana kugundua maana ya asili na matumizi ya kisasa ya Maandiko. Kwa hiyo, kuelewa kadiri tuwezavyo juu ya sehemu hizi za kifungu ni muhimu kutafsiri Maandiko kwa usahihi. Kwa kweli hatuwezi kutafsiri Maandiko kwa uwajibikaji bila kuzingatia kwa karibu sana sifa za hati tunazojifunza.

Lakini tunapata faida nyingi tunapofikiria kila kifungu kulingana na mwandishi na hadhira ya asili. Ili kuonyesha faida za kutazama kwa uangalifu maandishi ya Agano la Kale katika mazingira ya mwandishi na hadhira, tunaangalia kwa kifupi utawala wa Manase unaopatikana katika 2Mambo ya Nyakati 33:1-20. Tunapojifunza kifungu hiki, tuna faida kubwa ya kuwa na habari inayofanana ya utawala wa Manase katika 2Wafalme 21:1-18. Kama mwandishi wa Mambo ya Nyakati alivyounda taarifa yake. Alikili, akabadilisha, akaacha sehemu na akaongeza mambo kwenye 2Wafalme 21 kwa njia zinazolingana na nia yake kwa wasikilizaji wake. Sasa tuone jinsi ya ukweli huu kwa kutazama kwanza tukio la 2 Wafalme 21.

Wafalme ya 2, 21 hugawanyika katika sehemu tano za ulinganifu: kwanza, 1- ufunguzi wa utawala wa Manase; pili, aya 2-9 – dhambi ya Manase ya kuabudu sanamu; tatu, mistari 10-15 – hukumu ya kinabii Manase aliyopata; nne, aya ya 16 – dhambi za Manase za ziada za vurugu; na tano, aya 17, 18 – kufungwa kwa utawala wa Manase.

Kama muhtasari huu unavyoonyesha, katika 2Wafalme 21 Manase anajulikana kama mwovu tangu mwanzo hadi mwisho. Anajulikana kama mwenye dhambi kubwa. Sehemu ya pili ya habari inafafanua juu ya jinsi alivyolinajisi hekalu na sanamu na kuwaongoza watu kufanya uovu zaidi kuliko Wakaanani. Sehemu ya tatu ya habari hiyo ni sawa na hukumu ya kinabii ya Manase. Kulingana na neno hili la unabii, dhambi za Manase zilisababisha uharibifu wa Yerusalemu na uhamisho wa watu wake. Sehemu ya nne ya habari hiyo inaongeza kuwa Manase pia alijaza mitaa ya Yerusalemu na damu isiyo na hatia. Kisha sehemu ya mwisho inaripoti kwamba, Manase alikufa na akazikwa.

Katika 2Wafalme 21 hakuna kipengele hata kimoja linganifu cha utawala wa Manase. Lakini sasa, hebu tulinganishe rekodi ya utawala wa Manase katika 2Wafalme 21 na tukio linalofanana la utawala wake katika 2Mambo ya Nyakati 33. Mwandishi hakupingana na 2Wafalme 21, lakini nia yake kwa wasikilizaji wake wa asili ilimfanya atoe tofauti zaidi. Mambo ya Nyakati ya pili 33:1-20 pia hugawanyika katika sehemu kuu tano. Kwanza, aya 1 inaanzisha ufunguzi wa utawala wa Manase, ambao umenakiliwa moja kwa moja kutoka 2Wafalme. Pili, katika aya ya 2-9, ibada ya sanamu ya Manase inasimuliwa tofauti kidogo tu kutoka katika 2Wafalme 21:1-9.

Hadi wakati huu, tukio la mwandishi wa Nyakati linafanana sana na lile la 2 Wafalme. Katika taarifa zote mbili, Manase anaonyeshwa kama mwenye dhambi mbaya. Lakini sehemu ya tatu, ya nne na ya tano ya 2Mambo ya Nyakati 33 hutofautiana sana kutoka katika 2Wafalme. Sehemu ya tatu inaacha kabisa tangazo la manabii kwamba wakaaji wa Yerusalemu watapelekwa uhamishoni kwa sababu ya dhambi za Manase. Badala yake, katika aya ya 10-13, Mwandishi alielezea jinsi Manase mwenyewe alivyohamishwa kwenda Babeli. Na zaidi ya haya, aliporipoti kwamba Manase alitubu dhambi zake wakati alipokuwa uhamishoni na alipokea msamaha kutoka kwa Mungu. Halafu, katika sehemu ya nne, badala ya kutaja vurugu za Manase zilizoripotiwa katika 2Wafalme, Mwandishi wa Mambo ya Nyakati katika mistari ya 14-17, alilipoti kwamba Manase alirudi Yerusalemu, akaujenga upya mji, na akarejesha ibada inayofaa ya Mungu hekaluni. Na mwishowe, katika 2Mambo ya Nyakati 33:18-20, kufungwa kwa utawala wa Manase kunapanuka katika 2Wafalme kwa kujumuisha rejea nyingine ya sala ya toba ya Manase. Je! Tunapaswa kuelezeaje tofauti hizi kati ya rekodi ya maisha ya Manase katika 2Wafalme na rekodi ya 2Mambo ya Nyakati? Kwa nini matukio haya ni tofauti sana?

Kwa kifupi, tofauti zinaweza kuelezewa na ukweli kwamba, Wafalme na Nyakati zilitungwa na waandishi tofauti na kwa wasikilizaji tofauti. Kila mwandishi alitoa maelelzo yake kuathiri maisha ya wasikilizaji wake kwa njia tofauti. Mwandishi wa Wafalme hakuandika kutoa maelezo kamili, yaliyopingwa juu ya utawala wa Manase. Badala yake, aliandika juu ya dhambi mbaya za Manase kuelezea moja ya nia kuu ya kitabu chake: Mungu alikuwa tu wa kuleta hukumu dhidi ya Yerusalemu na kuwapeleka watu wake uhamishoni kwa sababu ya Manase.

Lakini kama tulivyokwisha kuona, hali ya mwandishi wa Mambo ya Nyakati ilikuwa tofauti sana. Aliandika historia yake baada ya uhamisho katika jaribio la kuhamasisha jamii iliyojitahidi, iliyorejeshwa kusonga mbele katika kumtumikia Mungu kwa uaminifu. Kwa sababu hii, mwandishi aliacha na kuongeza mambo ya kweli juu ya Manase ambayo yanaambatana na malengo yake. Alileta maelezo machache kutoka katika maisha ya Manase ambayo yanalingana na maelezo katika maisha ya wasomaji wake Waisraeli. Manase alikuwa ametenda dhambi kubwa, nao walikuwa wamefanya vivyo hivyo. Manase alikuwa amepelekwa uhamishoni Babeli, na wao walikuwa wametekwa pia. Manase alikuwa ametubu na kusamehewa, na wao pia. Na labda muhimu zaidi, mara tu Manase aliporudi kwenye Nchi ya Ahadi, alikuwa ameujenga upya mji wa Yerusalemu na kurudisha ibada inayofaa. Na hii ilikuwa changamoto hasa ambayo wasikilizaji wa mwandishi wa Mambo ya Nyakati alikuwa nayo katika siku zake. Hoja kuu ya mwandishi wa Mambo ya Nyakati ilikuwa hii: Ikiwa mfalme ambaye alisababisha uhamisho wa Yuda pia akajenga upya na kurudisha ufalme wakati aliporudi nchini, hakika wasikilizaji wa Mwandishi wanapaswa kufanya vivyo hivyo.

Ulinganifu huu kati ya maelezo ya utawala wa Manase unaonyesha kwa nini ni muhimu kuangalia vitabu vya Agano la Kale kama picha, au picha za fasihi. Wakati mada ambazo zinavutia kwetu na rekodi za kweli za kihistoria zinaonekana katika Agano la Kale, lazima pia tukumbuke ukweli huu: Waandishi wa Agano la Kale walibuni yaliyomo na miundo ya vitabu vyao ili kusisitiza njia maalum ya wasikilizaji wao wa asilli walivyopaswa kuishi. Njia hii ya fasihi inafungua ufahamu mwingi katika Maandiko ya Agano la Kale kwetu leo.

HITIMISHO

Katika somo hili, tumeona kwamba, kanoni ya Agano la Kale ilishughulikia mahitaji ya watu wa Mungu kupitia kile walichoamini juu ya ufalme wa Mungu na maagano yake kwa hali walizokabiliana nazo. Vitabu vya Agano la Kale vilifanya hivi kwa njia nyingi. Tunapolitumia Agano la Kale kama kioo, tunaona jinsi vitabu hivi vinavyogusa mada nyingi ambazo ni muhimu kwetu. Tunapotumia kanoni kama dirisha, tunaona jinsi zinavyoweka maoni ya kweli katika historia. Na tunapofikiria Agano la Kale kama mkusanyiko wa picha au picha za fasihi, tunatambua mitazamo fulani juu ya mada hizi zote na matukio ya kihistoria.

Kama wafuasi waaminifu wa Kristo, lazima tujifunze jinsi ya kuvitumia vitabu vya Agano la Kale kama vioo vinavyoshughulikia masilahi na mahitaji yetu, kama madirisha yanayofunua matendo makuu ya Mungu katika historia na kama picha za fasihi ambazo huhimiza njia maalum za huduma ambazo watu wa Mungu wanapaswa kuzifuata. Vitabu vya kanoni ya Agano la Kale viliandikwa kwa mara ya kwanza kwa watu wengi tofauti ambao walikabiliwa na fursa na changamoto mbalimbali katika ulimwengu wa zamani. Na tunapokabiliwa na fursa na changamoto kama hizo katika maisha yetu leo, vitabu vya Agano la Kale pia hutufundisha jinsi tunavyopaswa kuwa waaminifu kwa maagano ya Mungu ili tuweze kuendeleza ufalme wa Mungu hapa duniani mpaka Kristo atakaporudi katika utukufu.

WAANDAAJI WA SOMO

**Dktr. Richard L.Pratt, Jr. (Mwongozaji)** ni mwanzilishi mwenza na Raisi wa Taasisi ya Third Millennium. Ametumika kama Profesa wa Agano La Kale kwenye Seminari ya Reformed Theological kwa zaidi ya miaka 20 na mwenyejikiti kwenye Idara Agano La kale. Dkt. Pratt huwa amesafiri sana kuhubiri na kufundisha.Amesoma kwenye seminari ya Westminster, ana M.Div. kutoka Union Theological Seminary na alitunukiwa Th.D.kwenye Agano La Kale kutoka chuo kikuu cha Harvard. Dkt Pratt ni Mhariri wa *NIV Spirit of the Reformation Study Bible* na mfasiri wa New Living Translation. Ameandika makala na vitabu, vikiwemo *Pray with your eyes open, Every Thought Captive, Designed for Dignity, He Gave Us Stories, Commentary on 1 & 2 Chronicles and Commentary on 1 & 2 Corinthians.*

**Dkt. David Correa** ni Profesa Mshiriki kwenye Seminari ya San Pablo huko Merido, Mexico na Mkurugenzi wa Next Institute Mexico. Anatumika pia kama Mchungaji wa Kanisa la Presbyterian Iglesia Jesus huko Progreso.

**Dkt. Brandon D. Crowe** ni Profesa Msaidizi wa Agano Jipya kwenye Seminari ya Westminster

**Bwana Sherif Atef Fahim** anafundisha kwenye chuo cha Thiolojia cha Alexandris huko Misri.

**Mch. Michael J. Glodo** ni Profesa Mshiriki wa Masomo ya Kiblia kwenye Seminari ya Reformed Theological huko Orlando, Florida.

**Mch. Clete Hux** ni Mkurugenzi kwenye kituo cha Apologetics Resource Center huko Birmingham,AL.

**Dkt. Bradley T. Johnson** ni Profesa katika Seminari ya Asbury na Mchungaji wa Wesley Chapel United Mehodist Church huko Nicholasville, KY.

**Dkt. Matthew Newkirk** ni Raisi na Profesa wa mambo ya Agano la Kale kwenye Seminari ya Christ Bible huko Okazaki, Japan.

**Dkt. Jeffrey J. Niehaus** ni Profesa wa mambo ya Agano La Kale kwenye Seminari ya Gordon-Conwell

**Dkt. Mike Ross** anafundisha Nadharia ya Thiolojia kwenye Seminar ya Reformed Theological Seminary, Charlotte, NC na alikuwa Mchugaji kiongozi wa kanisa la Christ Covenant huko Matthews, North Carolina.

**Dkt. Brian D. Russell** ni Profesa wa Masomo ya Kibiblia na Mkuu wa Kitivo cha Idara ya Urban Ministry kwenye Seminari ya Asbury huko Orlando, FL.

**Dkt. Vuyan Sindo** ni Mhadhiri kwenye Chuo cha George Whitefield College, Afrika ya Kusini.

**Dkt. Mark L. Strauss** ni Profesa wa Mambo ya Agano Jipya kwenye Seminari ya Bethel huko San Diego.

**Dkt. Derek Thomas** ni Profesa wa Systematic and Historical Theology kwenye Seminari ya Reformed Theology huko Atlanta, Georgia.

**Dkt. Stephen J. Wellum** ni Profesa wa Christian Theology kwenye Seminari ya Baptist Theology.